Kako ekstremna desnica radikalizuje antivaksere - Antibarbarus\nFoto: SAMANTHA ZUCCHI\nEsktremno desničarske grupe preuzimaju antivakserske skupove i proteste i tako kreiraju put ka ekstremizmu.\nPirs Korbin, stariji brat bivšeg lidera Laburističke partije Džeremija Korbina, jedan je od vodećih britanskih teoretičara zavere a često je i glasni antivakser. Tokom cele pandemije Korbin je konstantno osporavao zdravstvene radnike, držeći mitinge na kojima se služio medicinskim dezinformacijama. Sve te aktivnosti dovele su ga i do neo-nacističkog podkasta početkom novembra.\nHost podkasta na kojem se našao Korbin je Mark Kolet, ljubitelj Adolfa Hitlera i jedan od najpoznatijih britanskih naci simpatizera. Kolet je bivši omladinski lider Britanske nacionalne partije, trenutno vodi svoju nacionalističku grupu. Korbin i Kolet su u jednočasovnom podkastu diskutovali o različitim Covid-19 teorijama zavere, obojica se protivivši vakcinaciji tvrdeći da je epidemija nekakva tajna zavera. Korbin je pričao i o „novom svetskom poretku“ dok se Kolet pitao „ko stoji iza pandemije?“. Kolet je na kraju rekao da njih dvojica imaju mnogo toga zajedničkog.\nDok antivaks aktivisti nastavljaju da šire dezinformacije na internetu i drže proteste kojima su ciljna grupa škole, bolnice i predstavnici vlasti, zbližavanje ljudi poput Korbina i Koleta su postali sve učestaliji. Beli nacionalisti i Qanon poštovaci su postali plodan izvor za antivaks propagandu, dok ekstremni desničari marširaju zajedno sa antivakserima na protestima. U zemljama širom sveta ekstremni desničari i antivakseri su duboko isprepletani.\nAoife Galager, analitičarka sa Instituta za strateški dijalog iz Londona koja aktivno prati dezinformacije i ekstremizam smatra da prvi put vidimo kako ove dve ideologije hrane jedna drugu. Antivakserski bum koji se desio tokom Covid-19 pandemije dao je mogućnost ekstremno desnim grupama da se priključe protestima kreiravši tako vezu između skeptičnosti prema vakcinama ka dubljim zaverama i ekstremizmu.\nU međuvremenu, društvene mreže dodatno su omogućile da se ova dva pokreta spoje u jedan i pojačaju prepakovani antisemitski narativ koji se kalemi na pandemiju Covid-19 virusa.\nEkstremna desnica artikuliše antivaks proteste\nOd početka pandemije, antivaks pokreti u brojnim zemljama dobili su priliku da mobilišu broj ljudi veći nego ikad ranije. Na uličnim protestima i u raznim grupama na društvenim mrežama viđali su se stavovi koji se protive merama socijalne distance, a takođe su se širile i medicinske dezinformacije. Istraživači koji su pratili ove proteste i internet antivakserske grupe počeli su da primećuju različite ekstremno desničarske aktiviste koji koketiraju sa teorijama zavere vezanim za pandemiju.\nSimon Rafael, istraživačica u antirasističkoj grupi Fondacije Amadeu Antonio kaže da je jaka veza teoretičara zavere sa ekstremnom desnicom nova. Kada su Covid-19 vakcine postale dostupnije krajem prošle godine i kada su vlade uvele obaveznu vakcinaciju za određena zanimanja i putovanja, veza desnice i antivaksera se intenzivirala. Nik Fuentes, beli nacionalista iz Njujorka koji je zajedno sa ekstremnim desničarima održao je antivakserski skup ispred bolnice na Staten Island-u a takođe su se sukobili i sa kontraprotestantima u centru Menhetna. Italijanski neofašisti i antivakseri održali su zajedno ogroman protest u Rimu koji je zaavršio u nasilju i pokušaju da se upadne u kancelariju premijera Italije. U Kanadi, Irskoj i Australiji, antisistemski građanski pokreti su postali duboko povezani sa antivakserima. U Nemačkoj je obaveštajna služba stavila je antivaks protestante pod prismotru zbog njihove povezanosti sa ekstremno desničarskim grupama.\n„Velike demonstracije na ulicama više Nemačkih gradova su održane, ali i rast mreže grupa povezane sa mržnjom i netrpeljivošću prema različitim društvenim grupama. Takođe smo primetili da se teorije zavere koje se šire u ovim grupama imaju uporište u antisemitizmu.“ kaže Simon Rafael.\nNeki od organizatora anti-lokdaun grupa brzo su se radikalizovali tokom pandemije. Poznat je slučaj Atile Hildmana, veganskog kuvara u Nemačkoj koji je počeo sa pomaganjem u organizaciji protesta protiv mera distance do toga da je nekoliko meseci kasnije imao Telegram kanal sa preko 120.000 subskrajbera gde je širio antivakserske dezinformacije i antisemitske teorije zavere. Hildman je pretio smrću političarima za koje veruje da promovišu jevrejske interese i pozvao svoje pratioce da targetiraju zvaničnike. Hildman je pobegao iz Nemačke u Tursku ranije ove godine da bi izbegao potencijalno krivično gonjenje rekavši svojim pratiocima da je sada „pravi ponosni nacista“.\nAntivakserski pokret doveo je ekstremistički grupe širom ekstremno desničarskog spektruma\nU Sjedinjenim državama, članovi desničarskog „Zaustavimo krađu“ pokreta koji je promovisao teoriju zavere da je Donald Tramp pobedio na izborima za predsednika SAD prethodne godine, prebacili su se na protivljenje vakcinama. Pro-Tramp poznate ličnosti poput bivšeg savetnika za nacionalnu bezbednost Majkl Flin i Simon Gold, osnivač desničarske aktivističke grupe „Američki frontline doktori“ podržali su antivakserske proteste ove godine. Desničarski ekstremisti „Proud Boys“ takođe prisustvuju sličnim protestima u više saveznih država.\nPoveznica sa ekstremizmom\nProšle godine, Fejsbuk je banovao grupu „Stop obaveznoj vakcinaciji“ koja je u tom trenutku imala dvesta hiljada članova, ne zbog širenja dezinformacija, već zbog narušavanja pravila korišćenja platforme zbog dovođenja u vezu sa QAnon-om. U grupi su se mogli naći različite teorije zavere, od koje je najpoznatija Leri Kukova, koji je ujedno i osnivač grupe da su vakcine „globalni plan za porobljavanje čovečanstva“. Kukova grupa je bila jedna od mnogo internet zajednica širom društvenih mreža platformi gde su se Qanon zavere i antivaks zavere preplitale. Sledeći Trampov izborni poraz i šestojanuarski državni udar, Qanon pokret se sve više fokusirao na vakcinaciju. Qanon poštovaci i influenseri su kreirali su viralne video klipove u kojima govore da je pandemija prevara i da su vakcine pokušaj masovnog ubijanja ljudi u cilju da se kontroliše globalna populacija. Analitičari smatraju da je veza između antivaks grupa i drugih vidova ekstremizma posebno opasna, zato što antivaks pokret ima uporište u puno većem broju ljudi nego što ekstremna desnica može da ima. Puno pobornika antivaks teorija zavera uopšte ne razume teorije zavere kojima se polako priklanjaju, a koje imaju korene u krajnjoj desnici i antisemitskim narativima. Društvene mreže nedovoljno ozbiljno shvataju ovaj problem i loša moderacija antivaks aktivnosti na njima doprinosi sve većem širenju zavera. Istraživači su u februaru otkrili da su preko 60 odsto komentara na postovima vezanim za vakcine zapravo antivakserski.\nDuboki koreni u antisemitizmu\nIza mnogih antivakserskih narativa kriju se stare dobro poznate teorije zavere u kojima se govori da tajne elite i moćne jevrejske porodice kontrolišu svet. Tokom pandemije, mnogo ovakvih komenara došlo je u prvi plan, pa je tako Kristina Pušo, savetnica za medije guvernera Floride izjavila da su Rotšildi umešani u izazivanje pandemije da bi profitirali od nje. Sve uspešniji pokušaji platformi kao što su Fejsbuk I Jutjub da ugase dezinformacije vezane za Covid-19, naterali su antivakserske grupe da pređu na platform kao što su Telegram I Parler na kojima je ekstremistička i antivaks retorika uobičajena pojava Jedna od najpoznatijih grupa na Telegramu ima preko sedamdeset hiljada članova na kojoj se mogu naći na hiljade antisemitskih objava. Jedan od najpoznatijih stavova je da je vise ljudi umrlo od “zionističke vakcine” nego Jevreja u Drugom svetskom ratu. Takođe, neretka su poređenja SZO I britanskog NHS-a sa Aušvicom.\nLatimičnim pogledom na bilo koju antivaksersku grupu na društvenim mrežama neizbežno void u priču o podlim elitama koje imaju razrađene planove da načine štetu čovečanstvu – ovo je zajednički imenilac antivakserskim I krajnje desnim uverenjima koji su danas prepakovani I prilagođeni pandemiji.


Pucnjava u Indijanapolisu: Više ljudi stradalo, napadač se ubio /video/ - Sputnjik Srbija\nPucnjava u Indijanapolisu: Više ljudi stradalo, napadač se ubio /video/\n09:19 16.04.2021 Preuzmite kraći link\n„Indijanapolis Star“ izveštava da je policija izdala saopštenje oko 23.30 u kome je navela da je „nekoliko ustreljenih ljudi pronađeno u objektu blizu aerodroma“.\n„Imamo nekoliko ljudi sa povredama nastalim od vatrenog oružja“, rekla je portparolka Dženeja Kuk, dodavši da ranjenici transportovani u nekoliko bolnica u oblasti gde se dogodila pucnjava.\nPolicija još nije objavila da li je neka žrtva pucnjave preminula.\nPortparol Fedeksa je rekao da je kompanija upoznata da je došlo do pucnjave u njihovoj prostoriji u blizini aerodroma.\n„Sakupljamo podatke kako bismo imali što više informacija i sarađujemo sa policijom“, dodao je portparol.\nKada je policija stigla na mesto incidenta, policajci su videli da je u toku pucnjava u objektu, rekla je Dženeja Kuk.\nOna je potvrdila da je više ljudi pogođeno iz vatrenog oružja, bez navođenja tačnog broja, ali je dodala da je napadač mrtav i da građani više nisu u neposrednoj opasnosti.


Šest agencija dobilo licence da organizuje posete Kineza – Nadlanu.com\nŠest agencija dobilo licence da organizuje posete Kineza\nBEOGRAD, 24. februara 2010. (Beta) - Ministar ekonomije Srbije Mlađan Dinkić uručio je u sredu licence grupi od šest srpskih turističkih agencija, koje je Vlada Srbije akreditovala da organizuju grupne posete kineskih turista.\nDinkić je nakon uručenja licenci na Beogradskom sajmu rekao da su licence dodeljene u skladu sa sporazumom koji je potpisan tokom boravka predsednika Srbije Borisa Tadića u Kini prošle godine.\nKineski turisti, istakao je Dinkić, ne idu u turističke posete ukoliko ne postoji sporazum o odobrenom turističkom odredištu sa tom zemljom. "Srbija je trebalo da odabere najbolje turističke agencije koje će biti sposobne da ugoste veliki broj kineskih turista", naveo je on.\nLicence su dobili Kontiki, Top turs, Glob metropoliten iz Beograda, Magelan i Kompas iz Novog Sada i Kompas iz Kragujevca. Ambasador Kine u Beogradu Veji Đinghua rekao je da je Srbije za kineske turiste novo odredište i da poslednjih 10 godina, sve više kineskih turista putuje u inostranstvo.


Vakcinacija i putovanja: Kakva su pravila na granici ako ste primili vakcinu - Serbinfo.ch\nHome EU Vakcinacija i putovanja: Kakva su pravila na granici ako ste primili vakcinu\nVakcinacija i putovanja: Kakva su pravila na granici ako ste primili vakcinu\n20. marta 2021. Modified date: 20. marta 2021.\nPCR, antitela, zeleni sertifikat – šta treba da znate ako putujete u posle vakcinacije.\n“Dajem pasoš, dajem potvrdu o vakcinaciji, dajem čak i izveštaj o antitelima iz laboratorije, a policajac me bledo gleda i kaže: ‘Mi to ne prihvatamo'”, priča Milica.\n“Razumem da je granični policajac samo radio svoj posao, ali, u cilju kampanje da se što više ljudi vakciniše, ovo nema smisla”, smatra Milica.\nOdnosno, ne još uvek.\n“Potpuno sam zaboravila da je za povratak u Srbiju potreban PCR test. Morala sam u karantin koji sam prekinula kada sam dobila negativan rezultat PCR testa”, kaže Vera.\n“Nije stvar novca, već se radi o tome da ne može država da priča da nije fer što Evropa ne priznaje kinesku vakcinu, a suštinski, ni naša država ne priznaje potvrde o vakcinaciji i traži negativan PCR za ulazak”, kategorična je Milica.\n“Naš sertifikat koji su dobili vakcinisani ljudi sadrži kju-ar kod i podatke kojima se potvrđuje da su primili vakcinu, kada su je primili i koju su vakcinu primili, dakle sve podatke koje zahteva i evropski sertifikat”, navodi ministarka.\n“Jedina je razlika u tome što je naš ispisan ćirilicom, a sertifikat EU predviđa da se on izdaje na jezicima zemalja članica i na engleskom, tako da ćemo mi verovatno raditi i na engleskoj verziji našeg sertifikata”, rekla je ministarska Matić.\nRanije je ministarka za evropske integracije Jadranka Joksimović izjavila da “očekuje da će se rešenje naći” kako bi i državljani Srbije koji su se vakcinisali ruskom ili kineskom vakcinom mogli da putuju.\nPojedine evropske zemlje izrazile su zabrinutost da bi digitalni sertifikati ili “vakcina pasoši” mogli da budu nepravedni i diskriminatorski, jer bi manjina koja je do sada vakcinisana mogla da putuje nesmetano, a drugi, poput mladih ljudi koji trenutno nisu prioritet za imunizaciju, u tome bili ograničeni.\nUslovi za ulazak u Švajcarsku\nDržavljani Srbije ne mogu da uđu u Švajcarsku Konfederaciju osim lica koja imaju regulisani boravak.\nLica koja imaju pravo da uđu iz Srbije u Švajcarsku moraju da najave svoj dolazak popunjavanjem prijave na sajtu https://swissplf.admin.ch/home, ali samo ako dolaze avionom, autobusom, vozom ili brodom. Putnici koji dolaze iz Srbije avionom, moraju da poseduju i negativan PCR test.\nOd 22.febraura 2021.g. putnici koji dolaze iz Srbije moraju unapred da najave svoj dolazak na sajtu https://swissplf.admin.ch/home, da poseduju negativan PCR test, ne stariji od 72 sata (bez obzira na prevozno sredstvo kojim dolaze) i da se podvrgnu desetodnevnom karantinu (kućnoj izolaciji), koji može da se prekine negativnim PCR testom tek sedmog dana od ulaska u Švajcarsku.\nViše informacija se mogu naći u sledećem linku: https://www.bag.admin.ch/bag/de/home/krankheiten/ausbrueche-epidemien-pandemien/aktuelle-ausbrueche-epidemien/novel-cov/empfehlungen-fuer-reisende/liste.html\nTranzit je dozvoljen za lica koja poseduju regulisan boravak u odredišnoj zemlji u Šengenskom prostoru. U tom slučaju, potrebno je staviti na uvid dokaz o nameri i mogućnosti ulaska u tu zemlju.\nSOURCEBBC na Srpskom\nPrevious article“Er Srbija” počinje sa testiranjem digitalnog kovid pasoša na letovima između Beograda i Ciriha\nNext articleŠvajcarska ažurirala spisak rizičnih zemalja – Od 5. aprila na listi i Bosna i Hercegovina


Popust za kurseve nemačkog za mlade\nHome / Informacije / Popust za kurseve nemačkog za mlade\nBy tamara lukic / 30 June 2015 / Informacije / Nema Komentara\nZadovoljstvo nam je da Vas obavestimo da je obezbeđen popust u iznosu od 100 eura za kurseve nemačkog jezika u školi ActiLingua u Beču. Važi za kurseve jezika za starije i mlađe tinejdžere, za prijave od 30. juna do 15. jula. Popust je aktuelan dok se ne popune preostala mesta, za kurseve u trajanju minimalno dve nedelje. Ne važi za prijave pre ili posle navedenih datuma. Holiday Course namenjen je tinejdžerima starosti od 16 do 19 godina i može se realizovati u periodu od 26. jula do 15. avgusta. Summer School mogu pohađati mladi između 12 i 17 godina, od 26. jula, do 8. avgusta.\nŠkola za mlade između 12 i 17 godina (junior kurs) locirana je u centru Beča, u prestižnoj privatnoj školi koju je osnovala još Marija Terezija. Prostrana zgrada škole poseduje veliki park u centralnom delu kampusa i nudi pregršt mogućnosti za sportske aktivnosti poput fudbala, odbojke i tenisa.\nŠkola za starije tinejdžere nalazi se u diplomatskom naselju Beča, blizu čuvenog dvorca i muzeja Schloss Belvedere. U blizini se nalazi park sa sportskim terenima, a do centra grada se gradskim prevozom stiže za 15 minuta. Ova škola nemačkog u Beču namenjena je polaznicima koji žele da provedu vreme sa svojim vršnjacima i za razliku od junior kursa nudi više slobode i samostalnosti shodno uzrastu polaznika.


Govedarica: U SDS-u postoje dvije stranke | MTELBA\nPredsjednik Srpske demokratske stranke Vukota Govedarica odbacio je zahtjeve unutarstranačkih oponenata da podnese ostavku. Takođe, razmišlja da li će se kandidovati za predsjednika stranke.\nGovedarica tvrdi da je proces unutarstranačkih izbora u Srpskoj demokratskoj stranci praktično već počeo i da Milovan Bjelica ima pravo i priliku da se kandiduje za predsjednika.\n"I ako dobije podršku, moći će da vodi SDS u tom smjeru o kojem govori", rekao je Govedarica u intervjuu za “Glas Srpske”.\nPrema njegovim riječima postalo je potpuno evidentno da "unutar SDS-a postoje dva SDS-a".\n"Jedan je onaj pravi, istinski, izvorni i narodni SDS koji želi da bude u službi srpskog naroda i koji ne želi da učestvuje u daljoj razgradnji i devastaciji Srpske i njenih institucija i postoji onaj drugi, na sreću, manji SDS, koji zbog ličnih interesa pojedinaca ili grupa želi da bude u službi vlasti", rekao je on.\nOn ističe i da još razmišlja o tome da li će se kandidovati za predsjednika najveće opozicione stranke. Takođe je odgovorio na pitanje da li, kao i poslije oktobarskih izbora, odbacuje odgovornost i nakon poraza na prijevremenim izborima u Trebinju i Doboju.\n"Kada je riječ o opštim izborima, smatram da mi više od 280 000 glasova koje sam dobio kao kandidat za predsjednika Republike Srpske, što je dva i po puta više nego što je dobila stranka i oko 60 000 više nego što je dobila koalicija koja me je podržavala, stvara obavezu da se ponašam politički dosljedno", rekao je Govedarica.\nNa konstataciju da je poslije prošlogodišnjih izbora kategorično bio protiv bilo kakvih razgovora i saradnje sa SNSD-om, a sada je na čelu delegacije SDS-a koja čeka poziv na razgovore sa SNSD-om, Govedarica kaže da tu nema riječi o nedosljednosti.\n"Biću potpuno jasan. Glavni odbor SDS-a je u novembru zauzeo stav da neće da pregovara sa SNSD-om o učešću u vlasti u Republici Srpskoj, a što se tiče nivoa BiH, zauzet je stav da smo u interesu Srpske otvoreni za razgovore sa svim političkim partijama, pa time i sa SNSD-om. Po čemu sam onda nedosljedan", pita se prvi čovjek najveće opozicione stranke.\nNa prijevremene izbore u Trebinju, gdje SDS nije imao svog kandidata za gradonačelnika, Govedarica nije želio da komentariše, ali se zato osvrnuo na izbore u Doboju, gdje je nezavisni kandidat i bivši SDS-ovac Boris Jerinić osvojio čak 90 odsto glasova te deset puta više od kandidata SDS-a Nebojše Šajinovića.\n"U Doboju u nedjelju nisu bili izbori, već razbojnička krađa u režiji političkog benda Obrena Petrovića. Ono sa čim su se susretali naši posmatrači i poniženja koja su pretrpjeli su nešto strašno. Ako naši posmatrači barataju cifrom od oko 17 000 izašlih na izbore, a zvanično je izašlo 35 000 ljudi, to najbolje govori o kakvoj krađi se radilo", rekao je on.\nImajući u vidu da su isti ljudi koje danas proziva za izbornu krađu godinama ubjedljivo pobjeđivali kao članovi SDS-a, Govedarica ističe da u to vrijeme nije bilo krađe.\n"U vrijeme dok su bili u SDS-u nisu se bavili izbornom krađom, jer to nije bilo moguće zato što je na izborima učestvovalo mnogo više stranaka. Svi tzv. nezavisni kandidati koji su učestvovali na izborima su samo formalno bili kandidati, jer su se kandidovali samo da bi Petrović dobio članove biračkih odbora", rekao je Govedarica u intervjuu za “Glas Srpske”.


Započeti dogovori o postupku i načinu utvrđivanja konačnog teksta prijedloga Zakona o lokalnoj samoupravi | Ministarstvo finansija Kantona Sarajevo\nU Kantonu Sarajevo jučer su započeti dogovori vezani za postupak i način utvrđivanja konačnog teksta prijedloga Zakona o lokalnoj samoupravi. Sastanku organizovanom ovim povodom, osim premijera Fikreta Musića, prisustvovali su i ministri pravde i uprave, privrede, finansija, zdravstva, kulture i sporta, rada, socijalne politike, raseljenih lica i izbjeglica u Vladi KS, gradonačelnik Sarajeva Alija Behmen, te načelnici i predstavnici sedam općina Kantona, Saveza općina i gradova FBiH, Kantonalne uprave za inspekcijske poslove i Projekta upravne odgovornosti ("GAP").\nPremijer Musić upoznao je prisutne o dosadašnjim aktivnostima koje su realizirane u pripremi prijedloga Zakona o lokalnoj samoupravi, te istakao da predstavnici resornih kantonalnih ministarstava i jedinica lokalne samouprave trebaju dogovoriti metod rada za konačno utvrđivanje prijedloga Zakona, odnosno za utvrđivanje poslova iz nadležnosti jednica lokalne samouprave. Također je istakao opredjeljenje Vlade da se postigne dogovor, te da se Zakon o lokalnoj samoupravi uputi u proceduru donošenja do kraja juna 2011. godine.\n"Vlada se u što kraćem roku treba izjasniti i okončati obaveze proizašle iz presuda Ustavnog suda FBiH, a koje se odnose na potrebu donošenja Zakona o lokalnoj samoupravi i kantonalnog Zakona o pripadnosti javnih prihoda, te potrebu usklađivanja pojedinih kantonalnih propisa iz Djelimične presude po tužbi Grada Sarajeva", istakao je premijer Musić.\nTokom diskusije, predstavnici Grada upoznali su prisutne da je Grad Sarajevo sa predstavnicima Projekta "GAP" formirao stručna tijela za pronalaženje rješenja i modela za prenošenje nadležnosti i sredstava, kao i da u okviru Saveza općina i gradova FBiH već postoje radne grupe za utvrđivanje poslova iz nadležnosti jedinica lokalne samouprave.\nS obzirom da se radi o složenim poslovima, posebno kada je riječ o obezbjeđivanju sredstava za obavljanje poslova iz nadležnosti jedinica lokalne samouprave, kao i specifičnostima vezanim za komunalnu infrastrukturu, obrazovanje i druge oblasti u Kantonu, sve aspekte treba pažljivo sagledati i predložiti najoptimalnija rješenja, zajednički je stav učesnika skupa.\nZaključeno je da nosilac aktivnosti dogovora o poslovima iz nadležnosti lokalne samouprave i izradi prijedloga Zakona o lokalnoj samoupravi treba biti Ministarstvo pravde i uprave KS. Također, gradonačelnik Sarajeva, načelnici općina, predstavnici Saveza općina i gradova FBiH, te ministri resornih ministarstava KS, do ponedjeljaka 21.marta 2011.godine trebaju dostaviti Ministarstvu pravde i uprave KS imena svojih ovlaštenih predstavnika po pojedinim oblastima. Oni će predstavljati zajednički stručni tim zadužen za utvrđivanje poslova iz nadležnosti lokalne samouprave, načina obezbjeđenja sredstava za njihovo izvršavanje, kao i za utvrđivanje teksta prijedloga Zakona o lokalnoj samoupravi.\nRadni materijal prijedloga Zakona o lokalnoj samoupravi sa Izvještajem o provedenoj javnoj raspravi svi zainteresovani mogu pogledati na web stranici Vlade www.ks.gov.ba i Ministarstva pravde i uprave KS.


Panatinaikos, najnovije vesti - Naslovi.net\nPanatinaikos stao u Janjini\nPanatinaikos je izgubio u Janjini (0:1), u 25. kolu šampionata Grčke. Odlučio je Moldavac Nikolae Milinčeanu, golom u 19. minutu. „Zeleni“ nisu imali snage da se vrate u meč, ostali su bez trujumfa i nastavili loš niz u poslednja tri kola. Posle… »\nLučić srušio Panatinaikos, Boldvinov poster za TV špice\nKošarkaši Bajerna pobedili su na svom terenu Panatinaikos sa 76:71 (14:21, 23:15, 20:19, 19:16), u 28. kolu Evrolige. Najbolji kod Bajerna bio je Vejd Boldvin sa 27 poena, četiri skoka i šest asistencija. Srpski internacionalac Vladimir Lučić… »\nKošarkaši Bajerna nastavili su sa odličnim izdanjima u Evroligi. Hit ovosezonskog takmičenja je u svom Audi domu u Minhenu savladao Panatinaikos 76:71 u 25. kolu. Izabranici Andree Trinkijerija opet su se izdigli iz minusa, sada posle 11 poena… »\nBoldvin za novu pobedu Bajerna, Lučić odličan, Hezonja 14 poena\nPlej-of na vidiku... Nedelju u kojoj imamo duplo kolo Evrolige Bajern je završio sa dve pobede. To su sada već tri trijumfa u nizu i skor 17-10 koji ostavlja četu Andree Trinkijerija u nekoj vrsti pol pozicije u trci za četvrtfinale elitnog… »\nKošarkaši Bajerna pobedili su večeras na svom terenu Panatinaikos sa 76:71 (14:21, 23:15, 20:19, 19:16), u 28. kolu Evrolige. Najbolji kod Bajerna bio je Vejd Boldvin sa 27 poena, četiri skoka i šest asistencija. Srpski internacionalac Vladimir… »\nKošarkaši Bajerna u 28. kolu Evrolige u Minhenu su pobedili Panatinaikos rezultatom 76:71 i napravili još jedan važan korak u borbi za plasman u plej-of. Ekipa trenera Andree Trinkijerija ostvarila je šesti trijumf u poslednjih sedam utakmica i sa… »\nKatastrofa Zvezde u Evroligi, a nije se štedelo\nSve je pred početak sezone ukazivalo na to da bi Zvezda zaista mogla da uradi nešto više u Evroligi. Ali, oba njena trenera su do sada više puta ponovila iste reči - ovo predugo traje. Dug je i niz poraza crveno-belih u Evropi. U utorak protiv… »\nEvroliga: Mirotić vodio Barselonu do pobede u Atini, sjajan debi Hezonje u novom klubu! CSKA bolji od Makabija u Tel Avivu…\nKošarkaši Barselone pobedili su večeras u gostima ekipu Panatinaikosa sa 85:77 (26:17, 21:22, 12:11, 26:27), u utakmici 27. kola Evrolige. Španski tim je upisao 19. pobedu i prvi je na tabeli Evrolige, dok Panatinaikos sada ima skor 9/16. Barselonu je… »\nKošarkaši Barselone pobedili su Panatinaikos u Atini 85:77 u meču 25. kola Evrolige. Bez Nemanje Nedovića "zeleni" nisu uspeli da prirede iznenađenje protiv Katalonaca, na čelu sa raspoloženim Nikolom Mirotićem sa 25 poena (5/9 za tri). Grcima… »\nKošarkaši Barselone pobedili su Panatinaikos u Atini u meču 27. kola Evrolige rezultatom 85:77. Bez pomoći Nemanje Nedovića Atinjani nisu uspeli da prirede iznenađenje protiv Katalonaca, koje je predvodio raspoloženi Nikolom Mirotićem sa 25 poena… »\nKon o otkazivanju sednice Kriznog štaba: Nemam odgovor, je l' bolje da nas uopšte nema?\nRTS pre 4 satijoš 34 povezane\nNovi magazin pre 32 minutajoš 17 povezanih\nNova pre 33 minutajoš 97 povezanih


Predsednik Srbije Aleksandar Vučić rekao je, komentarišući tvit Dragana Ðilasa, da je najveći navijač Novaka Ðokovića. On je istakao da će to biti uvek, ali da neće zloupotrebljavati njegovu slavu i uspehe pokušavajuću da deo Ðokovićeve slave pređe i na njega.\n„Ne bih ni na koji način posebno nikada govorio niti odgovarao Draganu Ðilasu zato što ne mislim da oni zaslužuju bilo kakav ozbiljan odgovor, ali želim da odgovorim zbog toga što Vladimir Ðukanović jeste pogrešio i u navijačkoj i političkoj strasti po mom mišljenju prešao granice u kojima ne pokazuje dovoljno poštovanja prema onome što je za našu zemlju uradio Novak Ðoković“, istakao je Vučić u izjavi Tanjugu.\n„Bilo je mnogo opasnmijih izjava od drugih narodnih poslanika. Jedino opasnije od toga je jad i beda koju izazivaju oni koji ne umeju da se bore političkim sredstvima, oni koji ni na koji način ni ne znaju da urade ništa za Srbju, oni koji jedino što su radili je bila pljačka ove zemlje i to sada sve pokušavaju da zataškaju time što bi se kitili tuđim uspesima. Ðilas je jedan od njih. On je jedan od onih koji je prisustvovao stotinama utakmica, mečeva, bilo košarkaških, teniskih, poput Vuka Jeremića koji se nisu sklanjali sa Vimbldona, Rolan Garosa, koji se nisu sklanjali sa svih utakmica naših košarkaša i košarkašica želeći da barem deo njihove slave pređe na njih“, rekao je Vučić.\n"To je vaša specijalnost, samo to ste radili. Kao što je toliko jadno to što ste danas napisali, gospodine Ðilas, i to samo govori o vama, o onima sa kojima ste i čini mi se da narod i građani Srbije to odlično razumeju", rekao je Vučih.\n"Novak Ðoković nije rezultat ni našeg, ni mog, ni bilo čijeg uspeha ili ulaganja, nego isključivo njegovog i ulaganja njegove porodice i zato nemojte da se kitite time i nemojte da pokušavate da nekome prebacujete to što je neki poslanik negde rekao", kazao je predsednik.\n"Ako ćemo o tome šta su sve poslanici izgovorili, meni se čini da biste ne samo mnogo toga morali da objašnjavate, već da nikad ne biste ni uspeli da pokušate da izgovorite i da pokušate da objasnite to što biste svakako morali i što bi trebalo da učinite", rekao je Vučić.Savest mu je, podvukao je, čista i dodao da će uvek govoriti i "napred Novak" i "napred Srbija", bez obzira na to da li mu se bilo koja njegova reč dopada.\n"Kao što ću, za razliku od vas, uvek da govorim i ''napred Duda Ivković'' i ''napred Grbović'', koga ste na onako brutalan način napali i kome ste onako strašne reči izgovorili, samo zato što vam se ne sviđa šta misli i samo zato što je drugačije političke orijentacije od vas", rekao je Vučić.


Saopštenje Sindikata profesionalnih fudbalera: Podrška razvoju ženskog nogometa u BiH – Sport Centar Saopštenje Sindikata profesionalnih fudbalera: Podrška razvoju ženskog nogometa u BiH – Sport Centar\nSindikat profesionalnih fudbalera BiH danas je izdao saopštenje povodom inicijative o razvoju ženskog fudbala u BiH.\n“Sindikat profesionalnih fudbalera BiH zalaže se za prava igrača u okviru bh. takmičenja. U sklopu našeg djelovanja svakodnevno se susrećemo sa brojnim problemima, sa kojima se sportisti suočavaju i želimo biti pomoć i podrška. U sezoni koja je pred nama nastojimo realizovati brojne nove projekte, inicijative i aktivnosti, a svakako jedno od polja našeg djelovanja bit će i razvoj ženskog fudbala u BiH.\nPrije svega želimo istaći brojne pozitivne trendove kada je u pitanju ženski fudbal u BiH. U proteklim godinama isti je doživio porast popularnosti u našoj državi, te se rezultati klubova sve više prate. Također, fudbal je više dostupan djevojčicama kao sport kojeg žele trenirati, a naše mišljenje, nakon analize trenutnog stanja, jeste da ženski fudbal zaslužuje još veću pažnju i praćenje.\nRezultati koji se postižu u domaćim i evropskim takmičenjima kada su u pitanju klubovi domaće Premijer lige BiH za žene su zaista impresivni i svake godine naše predstavnice takmiče se u najprestižnijim evropskim takmičenjima. Na putu ka novim uspjesima trenerica, trenera i igračica potrebna je podrška po svim osnovama jer je potencijal itekako prisutan u našoj državi.\nSindikat profesionalnih fudbalera u Bosni i Hercegovini predložit će krovnoj kući bh. fudbala nekoliko konstruktivnim i inovatnih ideja, kako bi se dodatno unaprijedio ženski fudbal u našoj državi, a kako bi napravili dodatni doprinos u tome, rukovodstvo naše organizacije donijelo je odluku da će sve igračice Premijer lige BiH za žene besplatno učlaniti, te da će Sindikat, poput profesionalnim fudbalerima, svoje usluge pravne zaštite i rješavanja statusnih pitanja ponuditi „pro bono“ fudbalerkama.\nU narednom periodu obratit ćemo se svim klubovima Premijer lige BiH za žene, kako bi izvršili proces učlanjivanja fudbalerki i dodajmo i to, da kolektiv sindikata najtrofejnijem ženskom fudbalskom klubu u BiH, kolektivu SFK 2000 Sarajevo, želi puno sreće i uspjeha na predstojećim utakmicama UEFA Lige prvaka za žene, gdje ovaj kolektiv, kojeg vodi selektorica BiH, trenerica Samira Hurem, ima novu, historijsku šansu za prolazak među 32 najbolje evropske ekipe”.\nSindikat profesionalnih fudbalera: Ne potpisujte ugovore sa vlasnicima klubova ili sponzorima\nSindikat profesionalnih fudbalera u BiH objavio važne informacije igračima kojima ističu ugovori\nGlasali treneri i igrači svih klubova PLBiH: Manifestacija Kristalnih 11 prekosutra u Vijećnici\nĐidić: Za napredak sporta neophodno je zajedničko djelovanje sportskih radnika\nBošnjaković nakon ubjedljive pobjede: Mogli smo izgubiti 5:1, mnogi će slomiti zube na Zvijezdi 09


EIF i Raiffeisen banka a.d. Beograd obezbedili su 60 miliona evra za srpska mala i srednja preduzeća\nEvropski investicioni fond (EIF) i Raiffeisen banka a.d. Beograd dogovorili su zajam od 60 miliona evra koji će omogućiti malim i srednjim preduzećima (MSP) da finansiraju rast i razvoj svog poslovanja i unaprede digitalne kapacitete. Garancije za zajam plasirane su u okviru programa Evropske unije za konkurentnost preduzeća COSME namenjenog efikasnijem finansiranju privatnog sektora.\nUz pomoć garancija EIF-a, Raiffeisen banka će biti u mogućnosti da srpskim malim i srednjim preduzećima ponudi novu, povoljniju kreditnu liniju sa dužim rokom otplate za finansiranje obratnog kapitala i osnovnih sredstava. Ugovor obuhvata dve nove garancijske šeme za Srbiju u okviru programa COSME koje podrazumevaju i zajmove za digitalizaciju poslovanja. Time će srpske kompanije dobiti nove izvore finansiranja u trenutku kada pandemija značajno otežava održanje likvidnosti i poslovnih aktivnosti, pristup finansijama i realizaciju razvojnih planova.\nOvom prilikom izvršni direktor EIF-a Alain Godard izjavio je: “Sa zadovoljstvom potpisujemo prvu garanciju za kreditni portfolio za Srbiju u okviru finansijskog instrumenta COSME kako bismo podržali oporavak od pandemije i digitalizaciju ekonomije. Digitalna tranzicija je jedan od strateških ciljeva Evropske unije i ova garancijska šema predstavlja važan korak ka stvaranju otpornijeg, održivijeg i povezanijeg tržišta. Ove garancije će omogućiti našem lokalnog partneru Raiffeisen banci da kreditira i preduzeća sa ograničenim pristupom finansijama, poput tehnoloških startap kompanija koji su pokretač inovacija i konkurentnosti.”\nThierry Breton, evropski komesar za unutrašnje tržište, izjavio je: “Program COSME za oporavak od covida-19 već je prisutan u preko 20 evropskih zemalja. Drago nam je da će potpisivanjem ovog ugovora mala i srednja preduzeća u Srbiji teško pogođena krizom moći da pristupe dodatnim finansijskim sredstvima za svoj oporavak. Takođe, u potpunosti smo posvećeni finansiranju digitalne transformacije MSP, koja predstavlja temelj naše strategije za ovaj sektor.”\nZoran Petrović, predsednik Izvršnog odbora Raiffeisen banke a.d. Beograd, izjavio je: “Jedan od glavnih fokusa našeg poslovanja jeste ulaganje u digitalnu transformaciju i tehnološki razvoj. Da bismo dostigli potreban stepen digitalizacije, neophodno je da svi učesnici na tržištu transformišu svoj biznis u skladu sa izmenjenim potrebama društva. A mikro, mala i srednja preduzeća, kao kičma privrede – ali i njen najosetljiviji deo, posebno u izazovnom periodu u kome smo sada – veoma su važne za održanje i povećanje privrednog rasta. Zato nam je zadovoljstvo da učestvujemo u ovom važnom programu sa našim dugogodišnjim partnerima iz Evrope, sa kojima delimo zajedničke vrednosti i ideje o tome u kom smeru srpska privreda treba da se razvija. Ulaganje u malu privredu i omogućavanje njihove digitalne transformacije predstavlja najbolji mogući pravac razvoja, i naša banka će im pomoći kroz pristupačnije kreditne linije zahvaljujući ovoj garantnoj šemi”.\nEIB Grupacija je do sada investirala 2,1 milijardu evra u srpska mala i srednja preduzeća čime je doprinela očuvanju 320 000 radnih mesta.\nNacionalna banka Švajcarske povlači iz opticaja novčanice osme serije švajcarskog franka


Predsjednik Srbije Tomislav Nikolić poručio je danas u Banjaluci da BiH ne može više nikada da utiče na to hoće li postojati Republika Srpska, koja treba, kako je rekao, da napreduje i raste.\nNikolić je ocijenio da Republika Srpska zaslužuje mnogo više nego što je dobila Dejtonskim mirovnim sporazum, ali da je taj sporazum temelj na kome je osnovana.\nPredsjednik Srbije je poručio Srbima u Republici Srpskoj da ne strahuju da bi se "nešto moglo desiti sa Republikom Srpskom", jer na međunarodnom političkom planu danas nema većine da se RS uništi i vrati u nekakve okvire koji joj ne bi garantovali entitet i sve oblike državnosti, koje ima.\nNikolić je ocijenio da je Republika Srpska danas multietnička država, što drugi dijelovi BiH nisu uspjeli da ostvare, kao i da je referendum o Danu Republike bio volja naroda u Republici Srpskoj.\nNikolić je istakao da nije bilo dileme da li će da dođe na proslavu povodom Dana Republike, iako je član Predsjedništva BiH Bakir Izetbegović umislio da je predstavnik svih građana BiH i da bi trebao da bude taj koji odlučuje ko može i treba da dođe.\n"Poštujem BiH i želim joj svako dobro i napredak. Mislim da je uspjeh BiH bez uspjeha Republike Srpske nezamisliv, kao što Republika Srpska ne može dobro da napreduje ako ne napreduje cijela BiH", rekao je Nikolić.


Inin put | IWPR\nAvgustina Rahmanović Kening (Augustina Rahmanovic Koning) je terapeutkinja u udruženju Vive žene – nevladinoj organizaciji u bosanskom gradu Tuzli, prvobitno osnovanoj u svrhe rada sa ženama i decom, a onda i sa muškarcima koji su traumatizovani ratom.\nPoreklom iz Holandije, Avgustina se u Bosnu i Hercegovinu – zbog udaje – doselila 1988. godine. Svog budućeg muža, Salkana Rahmanovića, upoznala je pet godina ranije, boraveći na letovanju u tadašnjoj Jugoslaviji.\nBudući da je dečji terapeut, Avgustina poseduje znanja i veštine zbog kojih se prirodno uklopila u organizaciju Vive žene.\n"Trauma je ovde ogroman problem, a raditi sa traumom je kao raditi sa živom vatrom", kaže ona. "Mi imamo posla sa nizom trauma, pošto u Bosni i Hercegovini nije postojao samo jedan traumatičan događaj, nego lanac događaja koji je započeo pre rata, nastavljen je tokom i nakon rata, a traje čak i danas."\nAvgustina je bila direktno uključena u rad sa ženskim grupama iz srpskog sela Kravice, kao i iz bošnjačkog (muslimanskog) sela Konjević Polje.\nUprkos uzajamnom nepoverenju dveju zajednica, kao i još uvek neprevladanim sećanjima na rat, te dve grupe su se dogovorile da se sastaju radi razmene ideja i rešavanja zajedničkih problema.\n"Obe strane su želele da budu u mešanoj grupi, kako bismo malo bolje upoznale jedne druge . . . da bismo zaista čule ono što ima da kaže druga strana, jer svaka strana ima svoj vlastiti bol i traume iz rata", kaže Avgustina.\nDirektorka organizacije Vive žene, Jasna Zečević, kaže da je cilj tog udruženja "da olakša posledice traume i rata, ne samo među žrtvama rata i torture, nego i među žrtvama mirnodopskog nasilja – dakle, nasilja u porodici – i kroz taj rad da sprečimo buduće konflikte. Mi smatramo da su vrlo važni kontinurana podrška i rad na ratnoj traumi, kako bi se buduće generacije oslobodile međugeneracijskog prenosa traume."


Svet Autor:Anđela Krstovic16. apr. 202122:28\nEvropski komesar za proširenje Oliver Varhelji potvrdio je spremnost Evropske komisije da pomogne Crnoj Gori u pronalasku rešenja za finansijsku situaciju u kojoj se država našla zbog dugova kineskim bankama.\n„Stojimo uz Crnu Goru i podržavamo njen put ka Evropskoj uniji. Istražujemo opcije sa Vladom Crne Gore i našim partnerima, kako bismo pronašli rešenje za investicione projekte ove zemlje, kao i na osiguravanju održivosti javnog duga. Želimo i da eliminišemo rizike ranijih aranžmana, poštujući politiku i finansijska pravila Evropske unije“, napisao je Varhelji na svom Tviter nalogu.\nPreti li Crnoj Gori bankrot zbog duga Kini\nMinistar finansija i socijalnog staranja u Vladi Crne Gore Milojko Spajić rekao je za portal Nova.rs da Crna Gora nije tražila da neko otplati dugove države, već samo potencijalno refinansiranje sa povoljnijim uslovima. Spajić ističe da trenutno nema potrebe za dodatnim zaduživanjem, jer je Crna Gora na putu potpunog finansijskog ozdravljenja.\n„Izjave od strane evropskih zvaničnika se zato ne odnose na potencijalno refinansiranje, nego na pitanje novinara da li će EU preuzeti i otplatiti dugove koje su korumpirani crnogorski političari pravili u prošlosti“, rekao je Spajić.\nSpajić je za Nova.rs istakao da nema potrebe za dodatnim zaduživanjem, jer država može da finansira svoja dugovanja.\n„Zahvaljujući pravovremenoj emisiji obveznica, ali i programskom budžetu koji će rezultirati fiskalnim deficitom od Mastrihtskih tri odsto, Crna Gora je na putu potpunog finansijskog ozdravljenja“.


Sport - Omladinci Radničkog poraženi u derbiju 8. kola - Vesti iz Kragujevca i Šumadije - Pressek.rs\nOmladinci Radničkog poraženi u derbiju 8. kola\nSport Utorak, 5. oktobar 2021.\nOmladinci Radničkog 1923 poraženi su od beogradske Crvene zvezde u derbiju 8. kola Omladinske lige Srbije – 1:2 (0:0). U jednoj borbenoj, rezultatski turbulentnoj utakmici, odigranoj po idealnim vremenskim uslovima na pomoćnom terenu stadiona „Čika Dača”, crveno-beli su do trijumfa došli pogotkom iz penala.\nGeneralni utisak je da su mladi fudbaleri Radničkog po svemu prikazanom na utakmici nisu zaslužili poraz od crveno-belih omladinaca, koji su uprkos većem posedu lopte retko uspevali da ozbiljnije priprete čuvaru mreže kragujevačkog tima Davidu Spasojeviću. Sa druge strane, izabranici Dejana Joksimovića samo u prvom poluvremenu stvorili su nekoliko izglednih šansi pred golom Beograđana, koje nisu uspeli da materijalizuju.\nVeć u 8. minutu Aleksandar Petrović je pokušao da lobuje čuvara mreže beogradskog tima Bogdana Marinkovića, ali bez uspeha.\nBeležimo potom i pokušaj najboljeg strelca kragujevačkog tima u dosadašnjem delu takmičenja Andreje Ristića, koji takođe nije doneo promenu rezultata.\nOpasno je bilo pred golom gostiju i u 30. minutu, kada je nakon auta koji je izveo Pavlović, Milojević prebacio loptu glavom sa prve na drugu stativu, gde je Ristić za delić sekunde zakasnio da je skrene u mrežu.\nPoslednja prilika u prvom delu susreta viđena je u 45. minutu, kada je Mimović sprečio Nikolu Marinkovića da ozbiljnije ugrozi gol crveno-belih.\nU nastavku utakmice borba na terenu se dodatno zahuktala. Milosavić je u 54. minutu šutirao sa distance pored stative, baš kao i Ristić na drugoj strani minut kasnije.\nMogli su Beograđani maltene iz prve ozbiljnije prilike na utakmici da dođu do vođstva, kada je lopta nakon udarca Kahvića okrznula prečku.\nOdmah potom se na drugoj strani u izglednoj poziciji za udarac našao Uroš Arsenijević, ali je sa nekih 14 metara šutirao preko gola.\nPravi šok za Kragujevčane usledio je u 63. minutu, kada je posle kornera sa leve strane Luka Lečić najbolje skočio na prvoj stativi i savladao Davida Spasojevića.\nIpak, nisu crveno-beli dugo uživali u vođstvu, budući da je samo četiri minuta kasnije Nikola Marinković poravnao rezultat pogotkom iz jedanaesterca, kome je prethodio prekršaj nad Andrejom Ristićem.\nI kada je delovalo da su se Kragujevčani konsolidovali i da su na dobrom putu da preokrenu rezultat u svoju korist, usledio je novi kazneni udarac, ovoga puta u korist gostiju iz Beograda. Petar Vojinović je po mišljenju sudije Milana Ilića iz Ćuprije nepropisno zaustavio Stefana Pirgića unutar šesnaesterca kragujevačkog tima. Siguran egzekutor najstrože kazne bio je Marko Ćurić za novo vođstvo Beograđana od 2:1.\nStojanović je u 74. minutu mogao da duplira prednost gostiju iz prekida, ali se istakao čuvar mreže Radničkog 1923 David Spasojević.\nUtakmica je maltene rešena u 77. minutu, nakon što je Milan Gvozdenović isključen iz igre zbog druge javne opomene. Sa desetoricom igrača na terenu, Kragujevčani nisu bili u stanju da se ponovo rezultatski vrate u utakmicu.\nCrveno-beli su u samom finišu susreta propustili priliku da preko Marića pobedu učine ubedljivijom.\nPoraz mladih fudbalera iskoristio je TSC iz Bačke Topole, koji je sada preuzeo treću poziciju na tabeli, sa bodom više u odnosu Šumadince.\nSledi dvonedeljna reprezentativna pauza, a takmičenje u Omladinskoj ligi Srbije nastavlja se 16. oktobra, kada će izabranici Dejana Joksimovića gostovati beogradskom Čukaričkom.\nOsnovna škola "Živadinka Divac" traži nastavnika razredne nastave USLOVI: Kandidat treba da ispunjava uslove iz člana 139 Zakona o osnovama ...


Rambo Amadeus i bend E–Play gosti u emisiji Jelen Top 10 - Rock SvirkeRock Svirke\nRambo Amadeus i bend E–Play gosti u emisiji Jelen Top 10\nNakon numere “Iluzija”, koja se nedeljama odlično kotirala na Jelen Top 10 listi, ove sedmice sledi pravo iznenađenje za fanove grupe E-Play, u vidu premijere najnovije pesme “Ljubica”, koja će se u ovoj nedelji plasirati i kao novitet na našoj top listi. Ovom pesmom poznati beogradski elektro rok/drum’n’bass sastav najavljuje novi album čiji se izlazak očekuje početkom jeseni, a pevačica i gitaristkinja Maja Cvetković, kroz razgovor će otkriti planove benda, i pozvati gledaoce na njihov nastup na predstojećem Arsenal Festu u Kragujevcu.\nJedan od najinteresantnijih alternativnih umetnika sa ovih prostora, Rambo Amadeus, predstaviće gledaocima drugi novitet za ovu nedelju, spot za numeru “O’ruk on the road again”, kao najavu novog albuma. Rambo otkriva koliko je snimanje albuma dugotrajan proces – „Dok gledamo ovu pesmu, ja već miksam sledeću i biram lokacije za snimanje novog spota“, kako je shvatio da su indijanci – “the good guys” i zašto je momke iz benda nazvao “Tri Vinetua”. Da li na ovim prostorima postoji njegova ženska verzija, tzv. Rambita, saznaće gledaoci koji ostanu uz male ekrane u nedelju posle Dnevnika 3, na Prvom programu RTS-a, i u sredu uveče na Studiu B.\nRTS1, nedelja, 00.05h\nPINS otkrili još jednu pesmu sa predstojećeg albuma


Naslovna/Sport/Đoković dobio nagradu ITF za najboljeg u 2018.\nBila je to prilika da se na jednom mjestu nađu najbolji iz 2018. godine, a posebnu nagradu “Filip Šatrije”, dobila je Argentinka Gabrijela Sabatini.\nTa nagrada, koja je ustanovljena još 1996. dodijeljuje se za doprinos tenisu kako na terenu, tako i van njega, dok je Novak nagrađen jer je bio najbolji u 2018. i zato što se ponovo vratio na mesto broj jedan.\nEnding the year World No. 1\nNo surprise that @DjokerNole was crowned 2018 Men's Singles World Champion at the ITF Champions Dinner! pic.twitter.com/aLHkY8kDfj\n– Želio bih da se zahvalim ITF na ovoj predivnoj nagradi, ITF šampiona za 2018. Bila je to sezona nevjerovatnog povratka za mene. Počela je operacijom lakta i trebalo mi je nekoliko mjeseci da se oporavim, da se vratim na pravi put i pronađem svoju igru, koja mi je, kasnije tokom godine, omogućila da imam najboljih šest mjeseci u karijeri, koje sam krunisao osvajajući tri Grend slem titule. Nadam se da taj niz mogu da nastavi i ovdje u Parizu – poručio je Novak Đoković.\nBiH dubl igra Imam nagrade Simona Halep Twitter UN


Vesić: Sledeće godine počinje izgradnja metroa u Beogradu - 09.06.2019, Sputnik Srbija\nVesić: Sledeće godine počinje izgradnja metroa u Beogradu\nKonačna trasa prve dve linije metroa je utvrđena, dok je početak radova planiran za kraj sledeće godine. Takođe, u planu je i treća linija, koja bi trebalo da... 09.06.2019, Sputnik Srbija\n16:10 09.06.2019 (Osveženo: 16:27 09.06.2019)\n© SputnikGoran Vesić, zamenik gradonačelnika Beograda\nKonačna trasa prve dve linije metroa je utvrđena, dok je početak radova planiran za kraj sledeće godine. Takođe, u planu je i treća linija, koja bi trebalo da poveže Voždovac, novu autobusku stanicu u Bloku 42 i železničku stanicu Novi Beograd preko Prokopa, Slavije i Trga republike, najavio je zamenik gradonačelnika Beograda Goran Vesić.\nVesić je istakao da će domaće arhitekte, po ugledu na metroe evropskih prestonica, dobiti šansu da urede sva stajališta.\n„Činjenica da tek sada znamo tačnu trasu metroa i položaj stanica dokaz je da obećanja bivših vlasti o izgradnji metroa nisu bila istinita, jer nisu imali poznatu trasu“, rekao je Vesić, a prenosi „Beoinfo“.\nPrva linija će biti u potpunosti pod zemljom, izuzev dela na Makiškom polju, gde će se nalaziti i depo. Druga linija će jednim delom, na Novom Beogradu i u Zemunu, biti na vijaduktu. Planirano je da ukrštanje prve dve linije metroa bude na Savskom trgu, odnosno na mestu bivše glavne železničke stanice. U ovoj fazi metro neće obuhvatati Prokop, ali će putnici moći da koriste BG voz i stanicu dalje, na Mostarskoj petlji, da „uhvate“ metro.\n„Na isti način će putnici sa nove autobuske stanice u Bloku 42 moći uz pomoć BG voza da dođu do metroa, ali samo do izgradnje treće linije“, istakao je Vesić i dodao da će projektovanje treće linije početi isto kada i izgradnja prve dve.\nPrema njegovim rečima, kineski partneri biće zaduženi za izgradnju svih stanica, dok će za uređenje istih biti raspisan poseban konkurs.\n„Time želimo da domaćim arhitektama ponudimo da ostave trajni trag u razvoju grada i da urede stanice tako da svaka predstavlja deo istorije Srbije i Beograda“, dodao je Vesić.\nMetro će biti u potpunosti integrisan sa ostalim vidovima gradskog, prigradskog i međugradskog saobraćaja, kao i BG vozom.\n„Paralelno sa metroom dodatno će biti razvijan sistem BG voza, za šta je potrebno oko 500 miliona evra. O tome razgovaramo sa japanskim kompanijama koje imaju podršku tamošnje vlade. Ove godine BG voz će biti proširen do Mladenovca, preko naselja Đurinci u Sopotu. Od 8. decembra, BG voz će ’pokrivati‘ Barajevo i Lazarevac, dok će tokom jeseni saobraćati do Pančeva. Planira se i izgradnja nove linije koja bi obuhvatila Surčin, buduće zdanje nacionalnog stadiona i aerodrom, kao i linije prema Karaburmi“, rekao je Vesić.\nVesić je naglasio da je Francuska veoma važan partner Srbije, naročito kompanije „Ežis“ i „Alstom“, koje su, kako je rekao, pomogle da se Beograd nađe pred početkom izgradnje metroa.\n„Očekujemo da se u okviru posla koji imamo sa kineskom stranom pronađe prostor i za francuske firme. Ipak, to je stvar dogovora privatnih partnera na koji ne možemo da utičemo. Ohrabrujemo ih da nastave razgovore u tom pravcu, a ministar finansija Siniša Mali i ja im stojimo na raspolaganju kako bismo obezbedili okvir u kojem mogu da se dogovore“, zaključio je Vesić.


Žao mi je, žao što sam album imenom “Mylo Xyloto” nazvao - WANNABE MAGAZINE\nŽao mi je, žao što sam album imenom “Mylo Xyloto” nazvao\nPeti po redu studijski album sastava Coldplay "Mylo Xyloto" izdat je u oktobru 2011. godine. Nesvakidašnji naslov za njega bend je smislio dve godine ranije\nIako je nakon izlaska albuma “Mylo Xyloto” frontmen grupe Kris Martin (Chris Martin) još uvek bio pri mišljenju da je to odličan naziv za, kako je on rekao, bilo šta, nakon samo četiri meseca došlo je do promene situacije i stava. U emisiji “Good Morning America” on je izjavio sledeće: “Mislili smo da će ovakav naslov, od dve reči koje ne mogu ni da se gugluju, biti zvučan i efektan. Međutim, desilo se to da ga ljudi širom sveta izgovaraju na najčudnije moguće načine, što je, između ostalog, dovelo do toga da smo zažalili zbog odluke o neobičnom imenu albuma”.\nPrema jednom od interesantnijih komentara povodom naslova albuma grupe Coldplay, ovako nešto ne treba uopšte da nas iznenadi, s obzirom na to da se radi o ideji čoveka koji je svoju ćerku nazvao Epl (Apple).\nOvo nije prvi, ali ni poslednji slučaj da nas ljudi iz sveta muzike iznenađuju “besmislenim” idejama i ostvarenjima, međutim, to svakako ne znači da su oni istovremeno i loši. Naziv trećeg albuma grupe Police “Zenyatta Mondatta” takođe je lišen bilo kakvog smislenog značenja. Bubnjar ovog sastava izjavio je: “Ovo nije bio pokušaj da budemo misteriozni, već su prosto u pitanju slogovi koji dobro zvuče zajedno”. Za reč koja predstavlja naslov albuma grupe Pink Floyd, “Ummagumma”, priča se da je jedan od njihovih prijatelja koristio kao eufemizam za seks. Međutim, članovi grupe izjavili su da ona za njih nema apsolutno nikakvo značenje. S druge strane, ime švedske grupe Mando Diao zvuči podjednako dobro kao i njihov hit “Dance With Somebody”, ali, nažalost, ništa ne znači.


Sportske.net - Pele: "Nejmar može da bude bolji od Mesija"\nPele: "Nejmar može da bude bolji od Mesija"\nLegendarni brazilski fudbaler Pele rekao je da novi igrač Barselone Nejmar ima potencijal da postane bolji igrač od Lionela Mesija.\nBrazilac Nejmar u ponedeljak je potpisao petogodišnji ugovor sa Barselonom, a na predstavljanju pred više od 56.000 navijača na Kamp Nou, rekao je da bi želeo da pomogne Mesiju da "ostane najbolji fudbaler sveta".\n"Nejmar je mnogo napredovao u poslednje dve godine. On dobro šutira i levom i desnom nogom i dobar je u vazdušnim duelima. Obojica su veoma dobri fudbaleri. Volim Mesija, ali ako bih morao da ih uporedim, mislim da Nejmar ima potencijal da bude bolji od njega... Ili možda nema", rekao je Pele.\nUoči Svetskog prvenstva u Brazilu 2014. godine, Pele je rekao da domaća selekcija još "nema ono što je potrebno" da bi osvojila turnir, a kao favorite izdvojio je Nemačku i španiju.\n"Ako biste sada, godinu dana pre početka Mundijala morali da izaberete pobednika, mislim da bi to bila Nemačka, pošto ima dobru ekipu i dobre igrače. Bez sumnje tu je i Španija. Pa onda Brazil", rekao je Pele.


U protekla 24 sata u Federaciji Bosne i Hercegovine (BiH), od ukupno 645 testiranih uzoraka jedan je pozitivan na covid-19, objavila je Vlada ovog entiteta. Takođe je saopšteno da se trenutno se na bolničkom liječenju nalazi 28 pacijenata ali da ni jedan nije na respiratoru.\nPrema jutros objavljenim podacima, u Republici Srpskoj su 22 novozaražene osobe korona virusom, među kojim su jedna medicinska sestra i jedan vaspitač iz dječijeg vrtića.\nPrema podacima Ministarstva civilnih poslova BiH, ukupno je u ovoj zemlji pozitivnih na korona virus 2.290 osoba, od testiranih blizu pedeset hiljada. U Republici Srpskoj je 1.266 oboljelih, u Federaciji BiH 1.004 a u Brčko Distriktu 20.\nU BiH je oporavljeno ukupno 1.436 pacijenta, preminule su 133 osobe, od čega 92 u Republici Srpskoj, 37 u Federaciji BiH i četiri u Brčko Distriktu.


Grad Doboj uzima deveti kredit > Susreti Dobojlija\nZa usvajanje Odluke o kreditnom zaduženju grada Doboj od dva miliona KM na period od 10 godina danas su na sjednici Skupštine grada glasali odbornici SDS-a, DNS-a, SDP-a, NDS-a i SNSD-a, dok su odbornici SP-a, SDA i Liste za Doboj bili uzdržani.\n"S novim kreditom smo došli do 17,9 odsto izvornih prihoda. Onaj ko dođe poslije nas neće imati mogućnost da se zaduži nijednu KM za realizaciju bilo kojeg projekta, pa čak možda i nekog koji će donijeti boljitak ovom gradu", rekao je Srđan Todorović, odbornik SP-a.\nOn je kolege upozorio da malo njih zna koliko je grad uopšte zadužen, te dodao da je već dovoljno zadužen za namjene koje ne donose povrat novca.\nPejo Krnjić, odbornik Liste za Doboj, koju čine SBiH, HSS - NHI i NSP, podsjetio je da se grad prošle godine zadužio 10 miliona KM, koje je "potrošio za tri-četiri mjeseca".\n"Sada se ponovo zadužujemo za dva miliona KM, odnosno zadužujemo se za 3,2 miliona KM jer ima i kamata. Kakva je to politika, postoje li ovdje ekonomisti? Ne mogu da prihvatim da za tri-četiri mjeseca potrošimo 10 miliona KM, a odmah sljedeće godine tražite još dva miliona KM da bi mogli živjeti", poručio je odbornicima Krnjić.\nNema države koja nema kredit. Bila je Rumunija bez kredita, ali su pasli travu, kaže Đurković\nU novom kreditnom zaduženju nema ništa sporno, smatra Sretko Đurković, odbornik NDS-a, te navodi da je u nekim opštinama u RS njihovo zaduženje pet puta veće od godišnjeg budžeta.\n"Da mogu dodao bih još jednu nulu, neka vraćaju naša djeca, nisu ona bolje ni zaslužila, svi mi imamo djecu i neka se bore. Čitav svijet svoju ekonomiju bazira kroz kredite, nema države koja nema kredit. Bila je nekada Rumunija bez kredita, ali su pasli travu", kaže Đurković.\nMihnet Okić, odbornik SDA, kazao je da "nije protiv kreditnog zaduženja, ali jeste protiv načina raspodjele", te dodao da mu nije poznato koliko je grad zadužen i bilo bi "korektno da se to kaže, jer svi treba da to vraćaju".\n"Mi u principu nismo za kreditna zaduženja, inače nisu popularna, ali o ovom kreditnom zaduženju je trebalo razmišljati u prethodnom sazivu", navodi Zoran Blagojević, predsjednik SNSD-ovog kluba odbornika.\nMirko Pobrić, načelnik Odjeljenja za finansije, izjavio je da će dva miliona KM kredita biti potrošena na dugove iz prošle godine, koji se odnose na kapitalna ulaganja, odnosno "obaveze dobavljačima za usluge i opremu".\n"Administrativna služba prati mjesečno izvršenje budžeta, zna se da ima određenih obaveza koje se moraju prenijeti u 2013. godinu, a Zakon o budžetskom sistemu dozvoljava kreditno zaduženje za izmirenje takvih obaveza stvorenih u prethodnom periodu", izjavio je Pobrić.\npreuzeto sa http://www.nezavisne.com/\nAutor: SANJA ČAKAREVIĆ\nDamir je dodao/la tekst 7. veljače 2013.


NBS povukla saglasnost da AIK banka kupi Gorenjsku banku - Bizlife.rs\n14:54 Beograd, 30.01.2018.\nNarodna banka Srbije (NBS) danas je potvrdila da je povukla prethodno datu saglasnost AIK banci za preuzimanje slovenačke Gorenjske banke, jer je u okviru uobičajene kontrole utvrdila nepravilnosti u radu AIK banke.\n“NBS je ceneći ispunjenost tih uslova u datom momentu, u skladu sa svojim nadležnostima, sredinom 2016. dala prethodnu saglasnost AIK banci za sticanje 100 odsto učešća u Gorenjskoj banci i po tom osnovu AIK je banka u medjuvremenu stekla 20,99 procenata učešća u toj banci”, kazali su agenciji Beta u NBS.\nKako je objašnjeno, kasnije je NBS u okviru svojih nadležnosti i uobičajenih kontrola utvrdila nepravilnosti u poslovanju AIK banke i na osnovu saznanja o tim novim činjenicama u odnosu na momenat davanja prethodne saglasnosti ocenila da više nisu ispunjeni potrebni uslovi, pa je ukinula prethodno datu saglasnost toj banci za prezimanje Gorenjske banke.\n“Ističemo da bi eventualna nova saglasnost podrazumevala ponovno apliciranje banke, pri čemu bi NBS, kao i do sada, cenila formalnu i suštinsku ispunjenost svih uslova koje zakon predvidja”, naveli su u NBS.


Atanasković:Prodaja Simpa kada se oslobodi zavisnih firmi\nTanjug 27. novembra 2020. 17:26\nVRANJE – Ministarka privrede Anđelka Atanasković izjavila je danas da će se za Simpo tražiti strateški partner tek kada se Simpo oslobodi zavisnih preduzeća.\n„Mi ćemo naći rešenje, kako smo pričali, da se firma najverovatnije oslobodi prvo tih zavisnih preduzeća, a da oni ostanu jedna celina za koju ćemo posle tražiti strateškog partnera“, rekla je Atansković novinarima tokom posete Simpu u Vranju.\nKaže da je došla u Simpo da jer je želela da obiđe to preduzeće koje je na listi firmi za privatizaciju.\n„Mesec dana sam već ministarka privrede, htela sam da vidim te firme koje su trenutno na listi za privatizaciju i da sa mendžmentom popričam o situaciji, šta oni misle i kako su uspeli da se sačuvaju za sve ove godine i u ovako teškom vremenu“, navela je Atanasković.\nNapominje da je kovid napravio dosta problema svima, ali da će ministarstvo naći najbolje rešenje za Simpo.\nZahvalila je Privrednoj komori Srbije i lokalnoj vlasti u Vranju što pomažu Simpo i žele da nađu najbolje rešenje za to preduzeće.\n„Retke su opštine koje brinu o svim firmama i svaka im čast na tome“, poručila je ministarka.\nGeneralni direktor kompanije Simpo u Vranju Slađan Disić zahvalio je ministarki privrede na poseti i to i u ovim uslovima kada je zemlja ugrožena kovidom 19, kako bi videla sa kojim se problemima susreće Simpo.\n„Obišli smo proizvodnju i ministarka se uverila da Simpo danas radi i u ovim teškim vremenima i to dosta dobro, gotovo sa preko 70 ili 80 odsto kapaciteta“, naglasio je Disić.\nIstiče da je ministarka mogla da se uveri da Simpo od pravosnažnosti UPPR-a, od 21. februara prošle godine, zaključno sa današnjiom danom izmiruje sve svoje obaveze.\nTakođe, naglasio je da Simpo ne duguje ni javnim preduzećima niti Poreskoj upravi, a dobavljačima iz tekućeg poslovanja u skladu sa ugovorenim obavezama.\n„Dakle sve priče koje idu u javnosti da je Simpo dužnik jednostavno nisu tačne. Nakon velikih napora koje je preduzelo rukovodstvo i uz podršku države uspeli smo da firmu konsolidujemo. I po svim pokazateljima da nije bilo kovida Simpo bi od jula prošle godine, kada je izvršsena konverzija potraživanja i plaćene zaostale obaveze, u ovoj godini ostvario pozitivan finansijski rezultat“.\nDisić ističe da će Simpo nastaviti da sarađuju sa Ministarstvom privrede na rešavanju svih problema koji tište tu firmu.\n„Dobro je rekla ministarka, po pitanju UPPR-a jedina mera koja je ostala, pošto je sve drugo Simpo rešio pre roka – isplatio zaostale zrade i obaveze prema poveriocima, ostala je samo konsolidacija korporativne strukture odnosno privatizacija povezanih društava u non kor biznisu. Tek kada se to završi mi možmeo prema UPPR da krnemo u traženje strateškog partnera“.\nTako da u ovom trenutku nije matična firma u privatizaciji već povezana društva koja nisu u osnovnom biznisu, naglasio je Disić.\nOčekuje da će to zajedno sa ministarstvom biti rešeno u narednoj godini, kao i da će sopstvenim sredstvima ili uz povoljne investicione kredite nastaviti da rekonstruišu i modernizuju sva proizvodna postrojenja u Vranju, Bujanovcu, Preševo i Surdulici, kao i u Zubinom Potoku.


Skot: Ostaviti Srbiji i Kosovu dovoljno prostora da traže fleksibilna i održiva rešenja\nSrpski ministar spoljnih poslova Ivica Dačić i Kajl Skot, ambasador SAD u Beogradu\nAmbasador SAD u Srbiji Kajl Skot ocenio je danas da su tri izazova pred regionom Zapadnog Balkana - ime Makedonije, normalizacija odnosa Beograda i Prištine i uspostavljanje funkcionalne države u BiH.\nNa tribini Centra za spoljnu politiku na kojoj su razmatrana pitanja bezbednosti Zapadnog Balkana i Srbije, Skot je rekao da je suštinska uloga Srbije da bude oslonac stabilnosti u regionu, da će u tome imati podršku SAD, kao i da podele nisu nepomirljive i da region nije osuđen na večitu borbu:\n"Smatramo da je važno dati obema stranama dovoljno prostora da traže fleksibilna, kreativna rešenja, koja mogu biti trajna, mogu se sprovesti i povećati sigurnost za Srbiju, Kosovo i za ceo region. Predsednici Vučić i Tači imaju punu podršku u ovom procesu, baš kao se oslanjamo na mudrost i liderstvo visoke predstavnice Mogerini da pomogne obema stranama da premoste svoje razlike", izjavio je Skot.\nKako je rekao srpski ministar spoljnih poslova Ivica Dačić rešenje za kosovski problem nije na stolu i treba ga tražiti strpljivo. Po njegovim rečima, ideja o razgraničenju je opcija koju je Aleksandar Vučić javno istakao i ona tek treba da bude predmet razgovora.\nAli već sama mogućnost da se o kompromisu razgovara predstavlja vidan napredak u razumevanju pozicija koje je Srbija zastupala, dodao je Dačić:\n"Eventualnim sporazumom ne bi se otvarala Pandorina kutija jer bi takav predlog bio podržan od Srba, Albanaca i međunarodne zajednice. Mi želimo da se okrenemo pozitivnoj agendi i da se otklone bezbednosni problemi u regionu, da se prekinu sukobi i otvori nova stranica u našim odnosima", naglasio je Dačić.\nMinistar spoljnih poslova Srbije je izrazio bojazan da li je Priština u stanju da postigne dogovor ili, kako je rekao, želi da uzme i sever i Preševo, Medveđu i Bujanovac. Dačić je rekao da Srbija sprovodi politiku vojne neutralnosti, ali da to nije prepreka za saradnju sa drugim državama. Takođe, on je ukazao na važnost misije Kfora, i rekao da veruje da će ona ostati na Kosovu u nesmanjenom kapacitetu.\n"Kosovo stabilno samo kao članica UN, NATO i EU"\nKocijančić: Srbija treba da ispuni kriterijume EU, ne da dobije garancije\nDačić: Vojska Kosova bi služila za eventualne sukobe\nVučić: Srbija mora da dobije garancije da će 2025. da uđe u EU


ZAGAĐENJE VAZDUHA NA PRVOM MESTU: U Subotici, posle pet godina pauze, raspisani konkursi za ekološke projekte | Novosti.RS\nIz Fonda za zaštitu životne sredine izdvojeno je 2,5 miliona dinara, a maksimalan iznos za koji udruženja mogu da konkurišu je 150.000 dinara.\nKako je objasnio Žika Reh, šef Službe za zaštitu životne sredine i održivi razvoj, akcenat konkursa biće na projektima koji se odnose na unapređenje kvaliteta vazduha i sistema upravljanja otpadom, kao promovisanje prirodnih vrednosti i očuvanje biološke raznovrsnosti Subotice. Podržaće se i projekti namenjeni jačanju svesti iz ove oblasti.\n- Prioritet je unapređenje kvaliteta vazduha. Subotica nema velikog zagađivača vazduha, poput termoelektrana, fabrika niti je saobraćaj u tolikoj meri prisutan, naročito posle izgradnje obilaznice. Međutim, bitno je da se svi građani uključe u najveći segment, a to je rešavanje i održavanje individualnih ložišta - objasnio je Reh. - Najavljene su subvencije sa republičkog nivoa za ovu namenu, ali to ništa neće vredeti bez pripreme građana o značaju smanjenja upotrebe čvrstog goriva za grejanje, energetske efikasnosti, prestanku spaljivanja otpada i žetvenih ostataka.\nŠto se tiče odlaganja otpada, bitno je naglasiti važnost deponovanja organskog otpada, a Subotica je takav grad gde mnogi građani u svojim dvorištima mogu da kompostiraju otpad.\nRok za prijavljivanje je 10. maj, a konačni rezultati će biti objavljeni do 5. juna, simbolično na Svetski dan zaštite životne sredine.\nULOGA CIVILNOG SEKTORA\nISKRENO mi je drago što je posle pet godina raspisan konkurs u oblasti zaštite životne sredine. Uloga civilnog sektora u ovoj oblasti je izuzetno bitna i lokalna samourava ne može sama da uradi onoliko koliko može zajedno sa svim građanima - kaže Hajnalka Bognar Pastor, članica Gradskog veća za poljoprivredu i zaštitu životne sredine.\nSubotica ekologija ekološki projekat zagađenje vazduha Zagađenost vazduha\nKAKO bi pomogla ugostiteljima ali i svim drugima koji zbog pooštrenih epidemioloških mera nisu mogli da rade ili su radili ograničeno, Grad Subotica doneo je set mera pomoći kojima će im se olakšati poslovanje.


2005. godina presudna za Balkan\n2005. godina je presudna za rešenje statusa Kosova, kao i za Balkan u celini. 11. jula se obeleževa deseta godišnjica masakra o Srebrenici, najtežeg ratnog zločina u Evropi od vremena nacizma. U novembru će biti deset godina od Dejtonskog sporazuma, rekao je Berns. Ove godine moramo da okončamo proces približavanja Balkana demokratskom svetu, da okončamo podele i sukobe koje su u priličnoj meri obeležile istoriju ovog regiona u poslednjih 15 godina, istakao je američki državni podsekretar Berns. SAD treba da igraju značajnu ulogu u tom procesu. Mi čemo biti aktivni u BiH, na Kosovu i ubedjivanju Srbije i Crne Gore da učine neophodno, pre svega u pronalaženju Ratka Mladiča i Radovana Karadziča.\nPredvijdneo je da zbog toga Berns putuje u BiH, na Kosovu i u Beograd početkom juna.\nKosovo je najklompleksnije pitanje u regionu, rekao je on:\n"Smatramo da je nedefinisan status Kosova dalje neodrživ, nepoželjan i neprihvatljiv. Takvo stanje ne zadovoljava nijednu stranu jer izmedju ostalog preti opasnost od obnavljanja sukoba."\nSAD če sa svojim evropskim saveznicima započeti proces koji če voditi definisanju finalnog statusa Kosova. Generalni sekretar UN Kofi Anan će imenovati norveškog ambasadora Kai Eide za specijalnog izvestioca koji će proceniti da li su ispunjeni uslovi za početak razgovora o finalnom statusu. Ukoliko ocena standarda bude pozitivna, u šta SAD veruju da će biti, predložićemo Kofiju Ananu da imenuje pregovarača iz Evrope kome će asistirati američki diplomata, koji bi organizovali pregovore o finalnom statusu, rekao je Nikolas Berns. On je podsetio da se albanska strana zalaže za nezavisnost, vlasti u Beogradu za autonomiju ali ne i osamostaljivanje Kosova, a ima i onih koji su za postepen put ka nezavisnosti Kosova:\n"SAD i njegovi evropski partneri nisu zauzeli poziciju o bilo od kojih opcija za Kosovo. Mi želimo da budemo nepristrasni posrednici u pregovorima, da iskoristimo svoj uticaj u cilju omogućavanja finalnog rešenja, kako bi se izbeglo obnavljanje etničkog nasilja."\nOn je istakao da se prava manjina moraju poštovati:\n"SAD su intervenisale tokom 90-tih godna na Kosovu da bi zaštitile većinsko albansko stanovništvo od terora Miloševićevog režima. Sada se ne sme dozvoliti situacija da pripadnici većinskog naroda napadju pripadnike manjinskog naroda. Jedini put ka budućnosti je etničko pomirenje i harmonija."\nNATO mora ostati na Kosovu sve dok se ne postignu pomenuti ciljevi i američke trupe će ostati zajedno sa svojim saveznicima, kazao je Berns, dodajući da Srbija i Crna Gora drže ključ rešenja i vlasti u Beogradu treba da ozbiljno razgovaraju sa predstavnicima Kosova kao i medjunarodnih institucija.\nJedan od prioriteta američke administracije je uključivanje Srbije i Crne Gore u zajednicu demokratskih nacija:\n"Očekujemo od Srbije da konacno zatvori stranicu istorije iz 90-tih godina, da uhapsi Ratka Mladiča i izruči ga Haskom tribunalu. SAD neće u potpunosti normalizovati odnose sa Beogradom sve dok se to ne učini i neće dozvoliti ulazak Srbije u Partnerstvo za mir."\nOn je istakao i da američka administracija vrši veliki pritisak na vlasti u Srbiji, kao i u Republici Srpskoj, da pronadju Radovana Karadžića.


Sirija /Bitka za Alep bliži se kraju: Jedni slave, drugi poručuju "ovo je sudnji dan" / Radio Sarajevo\n13. 12. 2016. u 15:01:00 Fena/Hina\nSirijska vojska i njeni saveznici preuzeli su punu kontrolu nad svim okruzima u Alepu, nakon što su se pobunjenici povukli iz grada, saopćio je danas neimenovani izvor iz sirijske vojske.\n„Odbrana pobunjenika jučer je slomljena, što je omogućilo veliko napredovanje sirijske vojske u više od polovinu preostalih dijelova Alepa, koji su bili pod kontrolom pobunjenika, i dovelo do povlačenja pobunjenika u nekoliko okruga na zapadnoj obali rijeke“, javlja Reuters.\nSirijska vojska i njeni saveznici su pred proglašenjem pobjede u Alepu, rekao je ranije izvor u sirijskoj vojsci, nakon što su pobunjenici u tom, drugom po veličini sirijskom gradu danas svedeni na veoma malu teritoriju koju neprestano zasipaju bombe. Reutersov izvještač u zoni koju pod kontrolom drže snage sirijske vlade, javlja da se bombardiranje pobunjeničke zone u Alepu nastavilo jučer bez prestanka, dok jedan civil koji je tamo "zaglavljen" opisuje situaciju kao "sudnji dan".\n"Borbe u istočnom Alepu trebale bi brzo biti okončane. Pobunjenici nemaju mnogo vremena. Ili će morati da se predaju, ili će umrijeti", rekao je novinarima u Alepu general Zaid al-Saleh, načelnik sigurnosnog komiteta vlade za taj sirijski grad, prenosi Tanjug.\nSirijski opservatorij za ljudska prava saopćio je da je 60 ljudi, uključujući civile i borce, ubijeno jučer granatama ili iz vatrenog oružja, kada je sirijska vojska izvela juriš na nekoliko kvartova pod kontrolom pobunjenika u Alepu. Pobunjenici su se jučer popodne povukli iz svih četvrti na istočnoj strani rijeke koja protiče kroz Alep, nakon što su protekle noći izgubili kvart Šeik Said, na jugu male teritorije koja je ostala u njihovim rukama, navodi Sirijski opservatorij za ljudska prava, sa sjedištem u Londonu.\nPobunjenička enklava, koja se brzo smanjuje, prepolovila se za samo nekoliko sati, a direktor Opservatorija Rami Abdul Rahman rekao je da bici za Alep dolazi kraj.\nU distriktima koje su zauzele vladine snage, vojnici su već počeli da slave pucajući u zrak, a vozači da trube sirenama najavljujući pobjedu, pokazuju snimci koje je objavila sirijska državna televizija. Rusko ministarstvo za odbranu saopćilo je jučer da je 728 pobunjenika položilo oružje u protekla 24 sata i da su prešli u zapadni dio Alepa, kao i da je 13.346 civila u istom tom periodu napustilo distrikte pod kontrolom pobunjenika u Alepu.\nIako bi pad Alepa zadao ogroman udarac pobunjenicima koji pokušavaju da sirijskog predsjednika Bashara al-Assada svrgnu s vlasti, Assad bi i dalje bio daleko od uspostavljanja kontrole u cijeloj zemlji, budući da veliki dijelovi Sirije ostaju u rukama pobunjenika, a takozvana Islamska država je u nedjelju ponovo zauzela drevni grad Palmiru, navodi Reuters.\nIz Alepa stižu kontradiktorni izvještaji, zapadni mediji objavljuju dramatične slike iz ovoga grada, pobunjenici tvrde da svijet mirno posmatra genocid, ruski mediji, pak, javljaju o slavlju s ulica Alepa, a, s druge strane, Ured UN-a za ljudska prava nedavno je objavio kako sirijske pobunjeničke grupe blokiraju civile i ne dozvoljavaju im da bježe iz istočnog dijela Alepa.\n„Javljeno je da su neke od civila koji su pokušali pobjeći blokirale oružane opozicione grupe“, izjavio je glasnogovornika Ureda Rupert Colville novinarima u Ženevi.\nTagovi: Sirija Alep\nNakon 9 mjeseci / Ekstremisti Islamske države ponovo ušli u Palmiru


BalkanMagazin :: MOL otvorio Depo za skladištenje goriva u Srbiji\nsreda, 18. septembar 2019 00:00\n„Ovaj projekat će, pored sigurnosti snabdevanja, uticati i na jačanje tržišta, što je u interesu krajnih korisnika“, rekao je Aleksandar Antić, srpski minister energetike prilikom svečanog otvaranja Depoa za skladištenje goriva u Sremskim Karlovcima kompanije MOL Serbia.\n(foto: Aleksandr Antić, ministar rudarstva i energetike, Ante Aralica, direktor MOL Serbia i Atila Pinter, ambasador Mađarske u Beogradu)\nPrvi depo za skladištenje goriva kompanije MOL u Srbiji danas je zvanično počeo sa radom u Sremskim Karlovcima.\n„Kompanija MOL Serbia se, nakon više od 15 godina poslovanja na teritoriji Srbije, odlučila na ovako značajan korak i veliku investiciju, sa ciljem da obezbedi sigurno snabdevanje tržišta gorivom vrhunskog kvaliteta, koje će direktno dolaziti iz rafinerija MOL Grupe. Investicijom u Depo u Sremskim Karlovcima potvrđujemo tu svoju nameru. Upravljanje sistemom goriva potpuno je automatizovano, a ubrizgavanje aditiva vrši se paralelno sa utovarom derivata. Rezultat je gorivo vrhunskog kvaliteta. Jedan od naših fokusa je poštovanje najviših ekoloških standarda - ni jedan od procesa koji se na Depou odvijaju neće ugroziti životnu sredinu“, izjavio je Ante Aralica, direktor MOL Serbia.\nSrpski ministar rudarstva i energetike Aleksandar Antić, koji je sa Aralicom i ambasadorom Mađarske u Srbiji, dr Atila Pinterom svečano otvorio Depo je istakao važnost snažnih ekonomskih odnosa Srbije i Mađarske rekavši kako oni iz dana u dan jačaju.\n„Srbija i Mađarska imaju snažan partnerski odnos kada je reč o energetici , a kompanija MOL je dugo prisutna u Srbiji i svoju poziciju u našoj zemlji je izgradila na visokom kvalitetu goriva, koji pruža i građanima i ostalim partnerima u veleprodaji. Ovaj korak predstavlja jedan stepenik više u nastojanju da MOL bude još prisutniji u našoj zemlji i da svojim poslovanjem jača naftni biznis Srbiji. Ovaj projekat će, pored sigurnosti snabdevanja, uticati i na jačanje tržišta, što je u interesu krajnih korisnika“, rekao je Antić i dodao da je ova investicija značajna, te da dokazuje da je Srbija politički i ekonomski stabilna država u koju ozbiljne kompanije žele da invetsiraju i da tu ostanu.\nAtila Pinter je potvrdio da Srbija i Mađarska imaju saradnju strateškog karaktera, dok infrastrukturne investicije, prema njegovim rečima, to dodatno jačaju.\n„MOL spada među najveće mađarske kompanije koje ulažu u Srbiji. Za proteklih 15 godina uvrstio se u red vodećih kompanija na energetskom tržištu Srbije. Terminal čijem otvaranju danas prisustvujemo najveća je investicija MOL-a u Srbiji i omogućava kompaniji da skladišti gorivo izvanrednog kvaliteta“, istakao je Pinter.\nMOL Grupa, integrisana, međunarodna naftna i gasna kompanija sa sedištem u Budimpešti, inače, ima integrisani lanac snabdevanja, u okviru koga posluju četiri rafinerije i dva petrohemijska pogona u Mađarskoj, Slovačkoj i Hrvatskoj. Grupa u vlasništvu ima 2.000 benzinskih stanica u devet zemalja srednje i jugoistočne Evrope.


ESVIT - Proširenje socijalnog sela Opštine Temerin -\nESVIT – projekat čija je realizacija započela u septembru 2006. ima za cilj izgradnju 5 objekata sa po četiri garsonjere sa potencijalnim smeštajnim kapacitetom od 40-50 osoba. Cilj projekta je proširenje kapaciteta smeštaja starih lica na opštini Temerin koja prema socijalnim kriterijumima spadaju u najugroženiju kategoriju.\nProjekat je u potpunosti u skladu sa Evropskim standardima za smeštaj starih lica u objektima visokog kvaliteta, prilagođenim sredini i potpuno integrisanim u postojeću strukturu lokalne zajednice u svakom smislu. Nov i korisnički orijentisan pristup rešavanja socijalnog stanovanja je prvi u Republici i na taj nacin ima ulogu pilot projekta u ovoj oblasti. ADRA sprovodi ovaj projekat sredstvima Slovačke Vlade uz značajnu finansijsku podršku Ministarstva za rad, zapošljavanje i socijalnu politiku Srbije, kao i učešće Opštine Temerin. Centar za socijalni rad opštine Temerin je takođe jedan od partnera u sprovođenju projekta.\nPlanirano je da objekti budu spremni za useljenje u maju 2007. godine. Ovim putem ADRA zahvaljuje svim donatorima koji su omogućili sprovođenje istog.


Alma S.Decembar 9, 2020\nGradonačelnik Samir Kamenjaković upriličio je prijem u svom kabinetu za uspješnog fudbalera Samira Memiševića. Živiničanin Samir Memišević ima 26 godina, a fudbal je počeo trenirati od svoje 5 godine. Svoje prve fudbalske korake napravio je u živiničkom klubu Slaven, nakon čega je igrao za klubove ...\nAlma S.Decembar 3, 2020\nRang lista nezaposlenih osoba VSS i SSS – III I IV stepena, za stručno osposobljavanje bez zasnivanja radnog odnosa ...\nAlma S.Novembar 27, 2020\nMinistarstvo za ljudska prava i izbjeglice BiH objavilo je Javni poziv za finansiranje/sufinansiranje projekata nevladinih organizacija i udruženja za njihove aktivnosti prema iseljeni�. ...\nAlma S.Novembar 12, 2020\nGrad Živinice je u saradnji sa Mješovitom srednjom školom Živinice pokrenuo projekat izrade kućica za ptice. Cilj projekta jeste zaštita ptičijeg fonda na području Grada Živinice. Kako bi prezentovali projekat, koji ima za cilj zaštitu ptičijeg fonda na području Grada Živinice, gradonačelnik Samir ...\nAlma S.Novembar 11, 2020\nGradonačelnik Samir Kamenjaković, jučer je mladim ljudima Grada Živinice predstavio novi koncept upravljanja otpadom projekat pod nazivom „Zero Waste“ ili nula otpada. Dakle, na održanom radno-informativni sastanaku prezentovan je projekat „Zero Waste“ koji podrazumijeva potupno novi koncept ...\nGradonačelnik Samir Kamenjaković jučer je upriličio prijem za učenike generacije osnovnih i srednjih škola sa područja Grada Živinice. Prijem za učenike generacije, kojem su prisustvovali i direktori škola, bio je način kojim se željelo poručiti učenicima da je njihov trud i zalaganje tokom � ...


Japanski grad dodelio počasnu zahvalnicu mački | Original\nLokalne vlasti japanskog grada Tojama dodelile su počasnu zahvalnicu mački Koko jer je spasila život starijem sugrađaninu koji je upao u kanal za navodnjavanje.\nStarija žena otišla je u šetnju oko 7.30 uveče i pronašla komšijsku mačku Koko, koja je zurila u kanal za navodnjavanje i ponašala se veoma čudno.\nStarica je pratila mačku i pronašla čoveka kako leži na leđima u kanalu gde je voda bila duboka oko 15 cm, piše South China Morning Post.\nBrzo je pozvala svoju kćerku u pomoć koja živi u blizini, a potom su dotrčala i vlasnica mačke Tomoko Nita, sa svojim sinovima uzrasta 20 i 18 godina.\nNjih petoro su uspeli da podignu čoveka iz kanala, koji je na svu sreću prošao samo sa ogrebotinama.\nPolicija grada Tojama dodelila je zahvalnice i sugrađanima koji su spasli čoveka, dok je Koko, pored zahvalnice, dobila i hranu za mačke.\nPročitajte i: Najstariji zlatni retriver na svetu napunio 20 godina\nTagovi: japan mačka zahvalnica životinje


Ovog vikenda je preminula još jedna Vošina legenda\nNakon nedavno preminulog Vujadina Boškova Vojvodina je juče ostala bez još jedne svoje legende. U nedelju je u 73. godini preminuo poznati srpski fudbalski stručnjak Ivica Brzić.\nJoš jedan iz plejade velikana FK Vojvodina rođen je 28. maja 1941 godine u Novom Sadu.U Vojvodini je počeo, a potom je prešao na Detelinaru, u Novi Sad, da se kali i sa 17 godina poneo kapitensku traku na prvoligaškoj sceni.\nOd 1965. do 1972. godine u Vojvodini je ostvario najveće uspehe, bio šampion države, reprezentativac sa srebrom na Prvenstvu Evrope 1968. u Italiji, četvrtfinalista Kupa šampiona.\nNosio je i dres sarajevskog Željezničara uz Ivicu Osima i bio internacionalac u Austriji (Leoben i Linc), a više od tri decenije trener u Vojvodini, Radu, Spartaku, Osasuni, Majorki, Erkulesu iz Alikantea, Ovijedu i najboljim klubovima u Peruu - Univerzitariju, Alijansi i Sport bojsu.\nPoslednji trenerski posao bio mu je upravo u Vojvodini pre šest godina, a posle toga bavio se skautingom. Datum i mesto sahrane Ivice Brzića biće objavljeni naknadno.


Deo „Palate“ Albanija ide na prodaju u okviru stečajnog postupka „Beogradske banke“ - 02.01.2022, Sputnik Srbija\nDeo „Palate“ Albanija ide na prodaju u okviru stečajnog postupka „Beogradske banke“\nDeo prostora u beogradskoj Palati Albanija biće ponuđen na prodaju za najmanje 3,8 miliona evra kroz stečaj Beogradske banke AD, objavljeno je u obaveštenju... 02.01.2022, Sputnik Srbija\nPalata Albanija je prvi oblakoder u Beogradu izgrađen 1939. godine. Zgrada je dugo vremena bila najviši objekat u Beogradu, a druga po visini na prostoru jugoistočne Evrope. Prodaje se "Albanija"Ima četiri podzemna sprata i 13 nadzemnih etaža. Doseže visinu od 53 metara, a od 1984. godine je pod zaštitom Zavoda za zaštitu spomenika kulture Grada Beograda. Izgrađena je na osnovu konkursnog projekta Branka Bona i Milana Grakalića, iz 1938. godine. Objekat je završen 1939. godine po projektima Miladina Prljevića i konstruktora inženjera Đorđa Lazarevića. Dugo je bila najviša zgrada, dominirajući objekat moderne arhitekture na grebenu Beograda i visinski regulator prostorne kompozicije duž čitavog poteza Terazije–Slavija. Palata „Albanija“ je ukupne površine 8.000 metara kvadratnih. U vreme izgradnje bio je drugi po visini neboder jugoistočne Evrope, Balkana i Kraljevine Jugoslavije.Ime je dobila po istoimenoj kafani "Albanija" iz 1860. godine, koja se nalazila na mestu današnje palate. Beograd su u 19. veku sačinjavale pretežno prizemne i neke jednospratne građevine, dok su uticaji sa zapada tek počinjali da se osećaju, kao i svest o stvaranju nacionalnog stila u arhitekturi.Ime dobila po kafaniTako je nastala i kafana „Albanija”, koja se sastojala od podruma, prizemlja i jednog sprata. Sredinom tridesetih godina 20. veka, prilikom inspekcijskog pregleda, ostao je zapisan izveštaj u kome je izražen opšti utisak o njenom zapuštenom stanju, kao i zaključak da se ona popravkom neće moći dovesti u red. I pored lošeg stanja u kome se kafana nalazila, ona je predstavljala omiljeno stecište starih Beograđana, većina je svraćala zbog društva, pa im nije smetao njen loš spoljašnji, a ni unutrašnji izgled. Jedan od čestih gostiju tada, bio je i Branislav Nušić, koji je, uveren da će kafana zauvek ostati na svom mestu.\nbeograd, stečaj, stambena zgrada, srbija – ekonomija\n© Sputnik / Radoje PantovićPalata "Albanija" u bojama ruske zastave\nDeo prostora u beogradskoj Palati Albanija biće ponuđen na prodaju za najmanje 3,8 miliona evra kroz stečaj Beogradske banke AD, objavljeno je u obaveštenju Privrednog suda u Beogradu.\nPalata Albanija je prvi oblakoder u Beogradu izgrađen 1939. godine. Zgrada je dugo vremena bila najviši objekat u Beogradu, a druga po visini na prostoru jugoistočne Evrope.\nProdaje se "Albanija"\nIma četiri podzemna sprata i 13 nadzemnih etaža. Doseže visinu od 53 metara, a od 1984. godine je pod zaštitom Zavoda za zaštitu spomenika kulture Grada Beograda. Izgrađena je na osnovu konkursnog projekta Branka Bona i Milana Grakalića, iz 1938. godine.\nObjekat je završen 1939. godine po projektima Miladina Prljevića i konstruktora inženjera Đorđa Lazarevića. Dugo je bila najviša zgrada, dominirajući objekat moderne arhitekture na grebenu Beograda i visinski regulator prostorne kompozicije duž čitavog poteza Terazije–Slavija. Palata „Albanija“ je ukupne površine 8.000 metara kvadratnih. U vreme izgradnje bio je drugi po visini neboder jugoistočne Evrope, Balkana i Kraljevine Jugoslavije.\nIme je dobila po istoimenoj kafani "Albanija" iz 1860. godine, koja se nalazila na mestu današnje palate. Beograd su u 19. veku sačinjavale pretežno prizemne i neke jednospratne građevine, dok su uticaji sa zapada tek počinjali da se osećaju, kao i svest o stvaranju nacionalnog stila u arhitekturi.\nIme dobila po kafani\nTako je nastala i kafana „Albanija”, koja se sastojala od podruma, prizemlja i jednog sprata. Sredinom tridesetih godina 20. veka, prilikom inspekcijskog pregleda, ostao je zapisan izveštaj u kome je izražen opšti utisak o njenom zapuštenom stanju, kao i zaključak da se ona popravkom neće moći dovesti u red.\nLjigava masa od blata, organskih materija i raznih tečnosti prekrivale su pod kafane. Kuhinja je bila teskobna, niska, mračna i nesigurna protiv požara, dok se na jednom prozoru nalazio ćevabdžijski roštilj, a u podrumu su noseći zidovi bili od lomljenog kamena sa blatom.\nI pored lošeg stanja u kome se kafana nalazila, ona je predstavljala omiljeno stecište starih Beograđana, većina je svraćala zbog društva, pa im nije smetao njen loš spoljašnji, a ni unutrašnji izgled. Jedan od čestih gostiju tada, bio je i Branislav Nušić, koji je, uveren da će kafana zauvek ostati na svom mestu.


Šabić: Kartice za penzionere – korisna inicijativa PIO Fonda\nPoverenik za informacije od javnog značaja i zaštitu podataka o ličnosti Rodoljub Šabić ocenio je da je veoma korisna inicijativa Republičkog fonda za penzijsko i invalidsko osiguranje o izdavanju kartica za penzionere koje bi služile kao dokument za dokazivanje njihovog statusa.\nŠabić je o tome juče razgovarao sa direktorkom Republičkog fonda za PIO Draganom Kalinovićem i predsednikom Upravnog odbora Branislavom Mitrovićem. Poverenik je inicijativu ocenio kao vrlo korisnu, posebno imajući u vidu da će identifikaciona kartica sadržavati minimalan broj ličnih podataka potrebnih za ostvarivanje svrhe, odnosno dokazivanja statusa penzionera. Ističe se da će identifikaciona kartica sadržati “samo ime i prezime, i još naziv filijale i broj kartice”. “Na ovaj način otklonila bi se bilo kakva potreba za izdavanjem nekakvih posebnih oblika personalizovanih dokumenata od strane lokalnih samouprava, koje u praksi dovode do nezakonite obrade podataka, u kojoj se podaci nepotrebno izlažu riziku zloupotreba”, smatra Šabić. On je ocenio i da posebni oblici perosnalizovanih dokumenata, koje izdaju lokalne samouprave “izaziva osećaj diskriminacije, jer se izdaju samo za pojedine lokalne sredine”. Šabić je naveo i da je sve to došlo do izraza u slučaju takozvane beogradske “Senior kartice”.\nPodsetimo, Uprava grada Beograda saopštila je da će postupiti po upozorenju koje je poverenik uputio povodom nezakonitosti i nepravilnosti u obradi podataka o ličnosti u okviru “Senior kartica”. Gradska uprava je poverenika obavestila da je izdat nalog da se izvrši anonimizacija podatka – JMBG građana, kao i da se ubuduće pristupnice štampaju bez navedenog podatka, kao i da će svim ‘punktovima’ biti dostavljeno odgovarajuće uputstvo.\nJoš nije doneta strategija za privatizaciju PKBOptužnica protiv policajaca u vreme paljenja ambasade SAD vraćena na doradu


"EurologSystem" dobio GMP B4 sertifikat za transport prehrambenih proizvoda - Pluton Logistics\n“EurologSystem” dobio GMP B4 sertifikat za transport prehrambenih proizvoda\n2017/04/12 2017/04/19 marko EurologSystem, Gatekeeper, GMP +, GMP plus, ICT Business Solution, transport hrane, transport rasute robe, transport žitarica\nKompanija “EurologSystem” je saopštila da je ispunila sve zahteve standarda i dobila sertifikat GMP+ B4 koji definiše način transporta prehrambenih proizvoda za ljudsku i životinjsku ishranu od mesta proizvodnje do mesta isporuke finalnim potrošačima.\nOvaj sertifikat je još od 2015. godine postao neophodan za ceo lanac rukovanja prehrambenim proizvodima na tržištu Holandije, Nemačke i Austrije. GMP+ sertifikaciju danas ima više od 16.000 pravnih lica u više od 70 zemalja sveta, navela je kompanija u saopštenju.\nPrimenom standarda “EurologSystem” garantuje da se GMP+ sertifikovana roba transportuje u skladu sa GMP+ zahtevima i pored toga što sam prevoznik nije GMP+ sertifikovana kompanija. Ovaj model saradnje pod nazivom “Gatekeeper” propisan je standardom GMP+ BA10.\nU skladu s tim “EurologSystem”, odnosno njegov organizacioni deo koji se bavi razvojem poslovnih rešenja – ICT Business Solutions – pripremio je IT rešenje koje nudi svojim dobavljačima. Ovim rešenjem dobavljači koji nisu GMP plus sertifikovani moći će da se uključe u GMP+ transportni lanac.\n“EurologSystem” je, takođe, uspešno obavila resertifikaciju standarda ISO 9001:2015. Ovaj standard je prvi put verifikovan 2013. godine, a dobijanjem novog sertifikata potvrđena je usaglašenost upravljanja poslovnim procesima sa zahtevima standarda u oblastima – posredničke usluge u železničkom i drumskom robnom transportu i poslovna rešenja u transportu i logistici.\nKompanija “EurologSystem” se bavi organizacijom transporta robe u unutrašnjem i međunarodnom železničkom i drumskom saobraćaju. Specijalizovani su za međunarodni transport robe u rasutom stanju iz Srbije prema zemljama regiona i zapadne Evrope.\n← “Milšped Group” na sajmu „Transport i logistika“ u Minhenu 2017.\nPolovni kamioni – Kako izabrati najbolje vozilo po adekvatnoj ceni? →


Delfini saznali rivala ako pobede Grke: Protiv šampiona sveta za peto mesto! - Telegraf.rs\n24/01/20 | 15:49 ≫ 15:50\nDelfini saznali rivala ako pobede Grke: Protiv šampiona sveta za peto mesto!\nItalija je bez "punog gasa" izašla na kraj sa Rusima\nVaterpolisti Italije pobedili su Rusiju sa 14:12 u prvoj utakmici doigravanja za plasman od petog do osmog mesta na Evropskom prvenstvu u Budimpešti i oni će se suprostaviti Srbiji, ukoliko Delfini pobede Grčku.\nItalijani su ključnu razliku napravili u prvoj i trećoj četvrtini, umnogome zahvaljujući sjajnim odbranama Marka Del Lunga.\nGolman Azura je tokom celog meča imao polovičan učinak odbranjenih šuteva, pa su uz nešto bolju realizaciju kapitena Pjetra Filjolija, Rencuta Jodićea i stoprocentnog Matea Aikardija, Italijani uspeli da slave.\nU šuterski efikasnom meču Azuri su do poluvremena imali prednost 9:7, koju su povećali na tri gola i sredinom četvrte četvrtine gotovo rešili pitanje pobednika.\nMeđutim, Rusi su golovima Igora Bičkova i Konstantina Harkova na dva minuta pre kraja uneli dramu u meč i prišli na 13:12, Filjoli je u međuvremenu promašio peterac i rezultat je bio otvoren.\nHarkov je u narednom napadu isključen, Alesandro Veloto je to iskoristio i golom na minut i po pre kraja postavio konačan rezultat.\nNajefikasniji su u pobedničkim redovima bili spomenuti Aikardi sa tri gola, po dva su imali Nikolo Figari, Frančesko Di Fulvio, Judiće i Filjoli.\nKod Rusa je Bičkov postigao tri, koliko je imao i Harkov, a Sergej Lisunov je postigao dva gola. Da podsetimo, reprezentacija Srbije, čiji je sponzor UNIQA osiguranje svoj meč protiv Grčke igra u petak od 16 časova.\nVideo: Savić: Uspeli smo da izvučemo nerešeno, ali ne može uvek na peterce da se prođe!\n(Od izveštača Telegrafa iz Budimpešte, Miloša Ljubisavljevića)\nEvropsko prvenstvo za vaterpoliste 2020\nVaterpolisti Srbije dobili priliku za revanš Španiji u Novom Sadu\nSrbiji se predviđa od 7 do 13 medalja na Olimpijskim igrama u Tokiju: Evo ko bi mogao da ih osvoji\n"Mini Murinjo" očitao lekciju pravom! Red Bul dobio krila u Londonu i uzleteo ka četvrtfinalu LŠ\nJokić priznao da je kuburio sa težinom: Skinuo sam 10 ili 11 kilograma, imam novi režim ishrane!\n24. januar 2020 | 15:55\n5 ili 8 svejedno je, odmorite malo, zasluzili ste, vi bar imate dovoljno kredita kod nas navijaca, pustite grke neka se kolju sa zabarima.\nKad jedan od najseksepilnijih mušaraca na svetu stane u odbranu voljene žene, to izgleda ovako\nUžas u Holivudu: Poznati reper (20) izrešetan u svom krevetu\nDetalji tragedije u Bačkom Gradištu: Sin nije imao novac za sahranu, pa majku zakopao u dvorištu?\nUžas koji traje 110 godina: 12.000 dečaka zlostavljano dok su bili u izviđačkim kampovima u SAD\nFan poručio Selmi Hajek da koristi previše botoksa, a onda mu je ona na kulturan način odgovorila\nMasakr u Nemačkoj: Osmoro ljudi ubijeno u pucnjavi, policija traga za napadačima


Završena rekonstrukcija pločnika ispred zgrade Predsjedništva BiH – dijalogin.tv\nZavršena rekonstrukcija pločnika ispred zgrade Predsjedništva BiH\nZavršetkom sanacije ograde oko zelenih površina okončani su radovi na rekonstrukciji pločnika u ulici Maršala Tita ispred glavnog ulaza u zgradu Predsjedništva Bosne i Hercegovine, saopćeno je iz Općine Centar.\nFinansijeri projekta bili su ta općina i Direkcija za ceste Kantona Sarajevo, koji su izdvojili 363.000 KM.\nKako je predviđeno projektom, postavljene su hidraulične rampe na prilazu glavnom ulazu, urađena zamjena ivičnjaka te rekonstrukcija ograde oko zelenih površina.\nProjekt rekonstrukcije pločnika izradila je firma „Es hydrotechich“ d.o.o. Sarajevo, u skladu sa stručnim mišljenjem Zavoda za zaštitu spomenika, koji je u sastavu Federalnog ministarstva kulture i sporta, jer je riječ o prostoru uz zgradu Predsjedništva BiH koji je nacionalni spomenik.\nLast 30 Days Visits: 63.505\nTotal Visits: 3.220.992


Milena Vasić (YUCOM): Porodica u Srbiji po principu: ‘Ona da radja, on da brani'(VIDEO)\nPostavio Yucom - 31/03/2021 Mediji\nAdvokatica Komiteta pravnika za ljudska prava (YUCOM) Milena Vasić ocenila je da je osnovni problem u polemici o predlogu Zakona o istopolnim zajednicama pre svega to što je tradicionalnoj porodici “potrebna odredjena rekonstrukcija”.\n“To je ‘gorka pilula’ koju društvo odbija da proguta i prihvati”, kazala je Milena Vasić u Fejsbuk emisiji Univerzitetskog odjeka “Dok nas zakon ne rastavi”.\n“Naša porodica je ustrojena po principu: ‘Ona da radja, on da brani’, gde se striktno znaju postavljene rodne uloge iz kojih se teško istupa. Kada kažemo da će priznavanje nečijih prava ugroziti tradicionalnu porodicu, treba da se zapitamo šta ona predstavlja i koliko je dobrog ili lošeg učinila u ovom društvu”, navela je Milena Vasić.\nDodala je da priznavanje nekome činjenice da postoji, ne može da ugrozi nikoga drugog, i da bi Zakon o istopolnim zajednicama legalizovao postojeće stanje i rešio “ogromnu pravnu prazninu”.\n“Imamo Zakon o zabrani diskriminacije, imamo Ustav, imamo Krivični zakonik, ali nemamo sprovodjenje zakona. Mi nemamo poštovanje prava žrtava pred sudom i drugim pravosudnim institucijama, nemamo zaštitu koju nam garantuje zakon sproveden u praksi”, navela je Milena Vasić.\n“Tu se javlja ceo spektar problema, počevši od zajedničke imovine, zatim problem zdravstvene zaštite i penzionog osiguranja, kao i problem posete bolnicama ili zatvorima. Ovim zakonom će biti omogućeno da dve osobe istog pola ostvaruju sva prava kao bilo koji drugi, heterosekusualni par”, rekao je Miletić.\nPo njegovim rečima, za sprovodjenje tog zakona bitna je “sinergija preventivnih, represivnih i edukativnih metoda”, jer su sve one podjednako važne.\nAli, s druge strane, ukazao je on, usvajanje zakona u delu javnosti se plasira kao “katastrofa”.\n“Ako se tako nastavi, i na dan kada počne primena tog zakona ništa se bitno neće promeniti u Srbiji, te će jedna grupa ljudi i dalje ostati nevidljiva, diskriminisana i izložena nasilju”, smatra Miletić.\nDocentkinja Odseka za medijske studije Filozofskog fakulteta u Novom Sadu, Smiljana Milinkov, kazala je da bi donošenje Zakona o istopolnim zajednicama bila “jasna poruka da nema mesta diskriminaciji i da svi gradjani treba da imaju jednaka prava”.\n“Empatija u medijima uglavnom nije na dnevnom redu jer to ‘ne prodaje priču’ “, ocenila je Smiljana Milinkov.


Otkup automobila u povećanom obimu nakon sajma automobila u Beogradu\nOtkup automobila » Otkup automobila u povećanom obimu nakon sajma automobila u Beogradu\nObjavljeno: недеља, 19 марта 2017 11:40\nPoslednji put ažurirano недеља, 05 априла 2020 14:41\nUkoliko ste odlučili da prodajete ili kupujete automobil, možda je najbolje da se strpite još malo. Konkretnije, trebalo bi da sačekate završetak Sajma automobila koji se ove godine održava u Beogradu od 24.marta do 2.aprila,a onda se bacite u akciju.\nPre nego vam objasnimo zašto je to tako, pogledajmo i neke od razloga zašto bi trebalo da posetite ovogdišnji 53.po redu Međunarodni salon automobila u Beogradu.\nKao prvo, ovo je retka prilika da na jednom mestu vidite dvotočkaše i četvorotočkaše od kojih zastaje dah. Zamislite da vam se svi vaši dečački snovi ostvaruju na jednom mestu! Čak 400 izlagača će ove godine biti priustno na Sajmu, a svi će imati da vam ponude možda baš ono što tražite, a možda vam daju i dobru ideju šta da tražite nakon što se ova manifestacija završi.\nSvi noviteti na jednom mestu!\nNa štandu Toyota Srbija biće veoma zanimljivo budući da će se ova kuća predstaviti sa novim krosoverom C-HR, koji je nedavno počeo da se prodaje širom Evrope. C-HR je ostao veran osnovnim elementima koncepata kojim je Toyota najavila ovaj model na sajmovima automobila u Parizu 2014. i u Frankfurtu 2015, sa linijama nalik kupeu. Glavni dizajner C-HR, Hirojuki Koba bio je inspirisan brojnim razgovorima sa dosadašnjim kupcima i istrajan u svojoj nameri da ispuni sve želje potencijalnih klijenata, pa je postavio visoke standarde za dizajn ovog automobila. Na štandu u Hali 1 biće izložene tri verzije modela Toyota C-HR-a, u različitim paketima opreme, u benzinskoj i hibridnoj varijanti. Poslastica za posetioce Sajma biće i drugi deo sajamske postavke koji čini obeležavanje 50-godišnjice najprodavanijeg Toyotinog automobila svih vremena – modela Corolla.\nKako se neposredno pred početak Beogradskog salona automobila završava najpoznatiji auto šou u Ženevi, te da se i prve svetske postpremijere očekuju upravo na Beogradskom sajmu, sva moguća iznenađenja su više nego očekivana. U tom svetlu stiže, po prvi put, novi uvoznik, kompanija „Britiš motors“ sa prestižnim „Jaguarovim“ i „Rendž roverovim“ programom. Kako su ova vozila izuzetno popularna među domaćim kupcima, nema sumnje da će na ovim štandovima biti velika gužva.\nTakođe, na ovu manifestaciju se dolazi i da bi se malo pogledalo u ono što nam budućnost donosi. Tako će posetioci Sajma automobila moći da se dive modelima sa alternativnim pogonskim rešenjima i uopšte primenjenim najnovijim tehnologijama. S tim u vezi, BMW je najavio predstavljanje čak dva svoja takva modela, „i3“ i „i8“.\nEkskluzivni uvoznik Citroenovih vozila AVTONOVA KAB odlučio je da na Salonu automobila premijerno predstavi čak pet novih modela. Tu je na prvom mestu Citroen C4 Cactus Rip Curl, crossover nove generacije, sa svoјom 100 odsto outdoor verzijom, funkcijom grip control koja mu nudi poboljšano prijanjanje i brojnim drugim originalnim stilskim elementima. Zatim, Citroen Space Tourer, moderan kombi koji za porodice i one koji ga koriste u profesionalne svrhe, monovolumen i SUV. Domaća publika će moći da vidi i novi Citroen C3 pojačan brojnim mogućnostima personalizacije. Ovaj model pojačan je savremenim internet tehnologijama, a između ostalog, poseduje ugrađenu kameru visoke rezolucije, koja omogućava deljenje slika i videa, koja je u njemu prvi put predstavljena. Na kraju, tu je i novi C4 Picasso koji ima sve karakteristike da zadovovolji i vrlo probirljive kupce.\nOtkup automobila i Sajam\nI na kraju kada prošetate kroz sve sajamske hale, imaćete dobar uvid u to šta vam je činiti. Kako će se mnogi dvoumiti zbog visokih cena, snalažljivi distributeri su u saradnji sa bankama osmislili veliki broj povoljnih paketa kako bi podstakli prodaju. I mada je prodaja automobila konstantno u porastu na samom Sajmu, otkup automobila obično je povećanog volumena u danima nakon Sajma. Razlog je jednostavan. Svi koji žele da prodaju svoj auto imali su prilike da na Sajmu vide kako se kreću cene novih vozila na tržištu i osnaženi željom da sebi što pre obezbede novog ljubimca na četiri točka, spremnije se odlučuju na prodaju.\nZato vam savetujemo da obavezno prošetate do Sajma, a zatim nam se javite kako bismo vam pomogli i otkupili vaš auto, a vi što pre dobili novac koji ćete uložiti u novo vozilo!


Uslovi za izradu dekorativne tablice za vozila\nTablica je originalnog izgleda i dimenzija kao i tablice koje se koriste u saobraćaju (reljefna sa reflektujućim slojem, izrađena od aluminijuma, otporna na spoljne uslove).\nTablicu je potrebno poručiti 10 dana pre zakazane vožnje.\nKao i kod pravih tablica, i ove tablica može sadržati samo latinična slova.\nAko tablica ima plavu crtu sa leve strane u kojoj piše SRB, pa zatim oznaku grada npr. BG, grb, iza može stati 7 oznaka u zavisnosti da li sadrže „1“, „i“ ili „j“, a ako ne, onda staje 6 oznaka.\nAko se ne stavlja sa leve strane plava traka onda moze stati 10/11 oznaka (u zavisnosti da li sadrže „1“, „i“ ili „j“).\nAko u gornjem redu ima ozaku grada npr BG pa zatim grb, u redu ispod može biti 4-5 oznaka (u zavisnosti da li sadrže „1“, „i“ ili „j“). Ukoliko nemamo u gornjem redu BG i grb onda i gore i dole može stati 4-5 oznaka (u zavisnosti da li sadrže „1“, „i“ ili „j“).